title: Lars Olsen

text: Tammikuussa 2007 Olsen siirtyi Randersista Odense BK:n päävalmentajaksi. Hänen johdollaan OB taisteli Tanskan mestaruudesta kaudella 2008/09, mutta joutui taipumaan FC Kööpenhaminalle viidellä pisteellä. Olsen sai potkut OB:n päävalmentajan tehtävistä syyskuussa 2010 kehnojen tulosten vuoksi.


title: Lars Olsen

text: Marraskuussa 2011 Olsenista tuli Färsaarten maajoukkueen uusi päävalmentaja.


title: SLC1A1

text: SLC1A1 on 9p24 kromosomissa sijaitseva geeni. Geeni assosoituu pakko-oireiseen häiriöön. Geeni on jakautunut 12 eksoniin koodaten EAAT3 proteiinia.


title: EAAT3

text: EAAT3 on eräs ihmisen proteiineista. Proteiinin koodaajana toimii SLC1A1-geeni. Proteiini kuljettaa L-glutamaattia solujen sisälle. Proteiinin arvellaan kuljettavan myös S- ja L-asparaattia. Liiallinen määrä A-vitamiinia heikentää proteiinin toimintaa.


title: Konstantin Hämäläinen

text: Konstantin Hämäläinen (16. helmikuuta 1853 Pietari – 29. toukokuuta 1909 Turku) oli suomalainen lyseon lehtori ja kirjailija. Hän käytti nimimerkkejä "K. Hämäläinen", "K. H." ja "Ilmari Rautio".


title: Konstantin Hämäläinen

text: Hämäläisen vanhemmat olivat suutari Johan Hämäläinen ja Katarina Hustin. Hän pääsi ylioppilaaksi Jyväskylän alkeisopistosta 1872 ja valmistui Helsingin yliopistosta filosofian kandidaatiksi 1886. Hämäläinen toimi Oulun lyseon historian, maantiedon ja suomen kielen lehtorina 1892–1906 sekä Turun suomalaisen reaalilyseon historian ja suomen kielen lehtorina 1906–1909. Tämän lisäksi hän toimi myös Alexander Järnefeltin perheen kotiopettajana.


title: Konstantin Hämäläinen

text: Hämäläinen julkaisi 1905 runokokoelman "Kertomusrunoja" johon sisältyivät eeppiset runoelmat "Thoore Hundin Bjarman-retki" ja "Doora".


title: Ludvig Albert Emanuel Laurén

text: Ludvig Albert Emanuel Laurén (13. joulukuuta 1860 Vaasa – 18. joulukuuta 1909 Kuopio) oli suomalainen lyseon lehtori ja ruotsin kielellä kirjoittanut kirjailija. Hän käytti nimimerkkejä "L. L." ja "-u-".


title: Ludvig Albert Emanuel Laurén

text: Laurénin vanhemmat olivat filosofian maisteri, kollega Mathias Albert Laurén ja Maria Lovisa Peldán. Hän pääsi ylioppilaaksi Vaasan lyseosta 1879 ja valmistui Helsingin yliopistosta filosofian kandidaatiksi 1888. Laurén toimi Kuopion yksityisen ruotsalaisen yhteislyseon ruotsin kielen opettajana vuodesta 1899.


title: Ludvig Albert Emanuel Laurén

text: Laurén oli naimisissa vuodesta 1891 Ester Maria Jungellin kanssa.


title: Hanna Lindberg

text: Hanna Maria Eugenie Lindberg (sukunimi vuodesta 1902 "Hecht"; 17. joulukuuta 1869 Loppi – 5. toukokuuta 1909 Basel, Sveitsi) oli suomalainen filosofian lisensiaatti ja suomalaisen kirjallisuuden ruotsintaja. Hän käytti nimimerkkejä "H. L." ja "H. Lbg".


title: Hanna Lindberg

text: Lindbergin vanhemmat olivat tehtaanomistaja, kauppias Johan August Lindberg ja Amanda Amalia Sohlman. Hän pääsi ylioppilaaksi Helsingin ruotsalaisesta normaalilyseosta 1895 ja valmistui Helsingin yliopistosta filosofian kandidaatiksi ja maisteriksi 1897 sekä filosofian lisensiaatiksi 1902.


title: Hanna Lindberg

text: Lindberg käänsi 1890-luvulla ruotsin kielelle useiden suomalaisten kirjailijoiden novelleja.


title: Hanna Lindberg

text: Hanna Lindberg oli naimisissa vuodesta 1902 professori Hans Hechtin kanssa.


title: Liaani (albumi)

text: Liaani on Vuokko Hovatan toinen sooloalbumi. Se julkaistiin 24. helmikuuta 2010. Albumi sijoittui Suomen albumilistalla parhaimmillaan sijalle kymmenen.


title: Onni W. Arima

text: Onni Wilhelm Arima (sukunimi aik. "Brummer"; 8. syyskuuta 1865 Joutsa – 28. lokakuuta 1910 Helsinki) oli suomalainen toimittaja ja kirjailija.


title: Onni W. Arima

text: Ariman vanhemmat olivat Joutsan kirkkoherra Robert Wilhelm Brummer (1817–1880) ja Katarina Sofia Rajalin. Hän pääsi ylioppilaaksi Helsingin alkeisopistosta 1884 ja opiskeli sitten Helsingin yliopistossa.


title: Onni W. Arima

text: Arima oli ylioppilaskirjastossa amanuenssina ja sitten vuodesta 1889 lähtien viitisen vuotta apulaisena Uusi Suometar-lehden toimituksessa. Sen jälkeen Arima oli Suomen sähkösanomatoimiston palveluksessa ja sitten 1898–1901 Wiipuri-lehden aputoimittajana. Arima toimitti Wiborgs Nyheter-lehteä 1901, oli Hämeen Sanomat-lehden päätoimittajana 1904–1906, Talonpojan Lehden toimitussihteerinä 1907 sekä Kaiku-lehden toimittajana 1908. Viimeksi Arima oli lyhyen aikaa Suomalainen Työväenliitto-lehden toimittajana vuoden 1910 alusta lähtien kunnes joutui sairaalaan.


title: Onni W. Arima

text: Onni W. Ariman nuorempi veli oli toimittaja ja kirjailija Uno Wilhelm Brummer.Nimellä "Onni W. Brummer" :


title: Hj. Appelqvist

text: Karl Hjalmar Appelqvist (22. joulukuuta 1862 Pori – 14. syyskuuta 1911 Helsinki) oli suomalainen filosofian tohtori, lehtori ja oppikirjojen tekijä.


title: Hj. Appelqvist

text: Appelqvistin vanhemmat olivat alkeiskoulunopettaja Karl Wilhelm Appelqvist ja Edla Amanda Inberg. Hän pääsi ylioppilaaksi Helsingin normaalilyseosta 1881 ja valmistui Helsingin yliopistosta filosofian kandidaatiksi 1885, lisensiaatiksi 1889 ja tohtoriksi 1890. Appelqvist toimi ensin Läröverket för gossar och flickor -koulun historian ja latinan opettajana Helsingissä 1886-1900, sitten Helsingin ruotsalaisen normaalilyseon kreikan ja latinan opettajana 1890-1900 ja kielten yliopettajana 1900–1911.


title: Hj. Appelqvist

text: Appelqvist kirjoitti latinan kielen oppikirjoja ja käänsi ruotsin kielelle Tacituksen "Germania" ja "Agricola" -teokset, julkaisi artikkeleita Kasvatusopillisen yhdistyksen aikakauskirjassa sekä toimitti Carl Gustaf Estlanderin kanssa Runebergin koottujen teosten painoksen 1899-1901.


title: Hj. Appelqvist

text: Appelqvist oli naimaton.


title: Lindberg

text: Lindberg on ruotsinkielinen sukunimi, joka merkitsee suomennettuna "lehmuskalliota". Nimen muunnoksena esiintyy myös Lindbergh.


title: Andri Žoldak

text: Andri Žoldak (, s. 18. marraskuuta 1962 Kiova) on ukrainalainen teatteriohjaaja. Hän valmistui vuonna 1989 GITIS:stä eli Venäjän teatteriakatemiasta. Žoldakin pelkistetyissä klassikkojen tulkinnoissa on usein teemana naiskohtalot, kuten Medeia, Carmen tai Anna Karenina. Häntä on kuvailtu vaativaksi ohjaajaksi. Žoldak voitti vuonna 2004 UNESCO:n esittävien taiteiden palkinnon. Vuonna 2010 Žoldak sovitti ja ohjasi Turun kaupunginteatteriin Anna Kareninan. Hän on ohjannut lisäksi teoksia muun muassa Ukrainassa, Venäjällä, Saksassa, Ranskassa, Japanissa ja Englannissa.


title: Lindbergh

text: Lindbergh on seuraavien henkilöiden sukunimi:


title: Tahdon olla sulle hellä

text: ”Tahdon olla sulle hellä” on Veikko Samulin säveltämä ja Juha ”Watt” Vainion sanoittama kappale, jonka Danny ja Armi Aavikko levyttivät vuonna 1977.


title: Tahdon olla sulle hellä

text: Säveltäjä Veikko Samuli suunnitteli alun perin sävellystään Kari Tapion laulettavaksi. Vainio, Danny ja levy-yhtiö kuitenkin halusivat laulun Dannylle. Samuli kauhistui kuultuaan ensi kertaa Vainion kirjoittamat sanoitukset, mutta myöhemmin hän suostui niihin. Erikoista oli, että Vainion kirjoittamat sanat kertoivat hellyydestä ja rakkaudesta, vaikka sanoja kirjoittaessa hänen oma avioliittonsa oli hajoamassa.


title: Tahdon olla sulle hellä

text: Kappale julkaistiin samannimisellä albumilla samana vuonna. ”Tahdon olla sulle hellä” julkaistiin singlenä, ja sen B-puolella oli Dannyn kappale ”Beatles”. Kappale pysyi julkaisuvuotenaan listaykkösenä neljä kuukautta, ja siitä muodostui Dannyn suurin menestys. Singleä myytiin hetkessä yli 10 000 kappaletta. Kappale on viimeisin Suomessa julkaistu vinyylisingle, joka on myynyt kultaa. "Tahdon olla sulle hellä" -albumilla oli nimikappaleen lisäksi toinen Dannyn ja Armin duetto ”Päin seinää”. Suuren menestyksen myötä he levyttivät yhdessä kokonaisen albumillisen kappaleita, ja seuraavana vuonna julkaistiin albumi "Danny & Armi".


title: Tahdon olla sulle hellä

text: Kappaleesta tehtiin englanninkielinen versio, nimeltä ”I Wanna Love You Tender”, jonka on sanoittanut Pertti Reponen. Englanninkielisestä kappaleesta tehtyä musiikkivideota on pidetty huonona. Video esitettiin alun perin televisio-ohjelmassa "Armi ja Danny Avaruusajassa". Laulu julkaistiin albumilla "Danny & Armi".


title: Tahdon olla sulle hellä

text: Kappaleen suuresta suosiosta kertoo myös suuri parodiaversioiden määrä. Parodiaversion kappaleesta ovat tehneet muun muassa Vesa-Matti Loiri sketsihahmojensa esittäminä, Osmo's Cosmos, Tony Halme ja Jope Ruonansuu. Loirin versiossa, joka esitettiin Vesku Show'ssa, hänen sketsihahmonsa Tyyne ja Jean-Pierre Kusela laulavat laulun duettona. Ruonansuun versio on nimeltään ”Tahdon olla sulle hellu, Tellu”, ja siinä hän laulaa Mauno Koiviston äänellä hellyydenosoituksia Tellervo Koivistolle. Juha Vainio kuuli Ruonansuun version ja käski päästää Ruonansuun heti levytysstudioon.


title: Tahdon olla sulle hellä

text: Laulun sanoitukset ja nuotit julkaistiin Suuri toivelaulukirja -kirjasarjan kolmannessa osassa.


title: Tahdon olla sulle hellä

text: Kappale alkaa kitaraintrolla, joka on samantapainen kuin kappaleessa ”Keskiyön aikaan” (”I'll Meet You at Midnight”). Kappale on rakenteeltaan muotoa AABA, eli kahden A-osan jälkeen tulee B-osa ja sen jälkeen taas A-osa. Tämä muoto esiintyy kahdesti, minkä jälkeen loppuhäivytys lähenee. Lisäksi ensimmäisen AABA-kierroksen jälkeen tulee välisoitto, joka on sama kuin intro. Sanoitukset ensimmäisessä ja toisessa kertosäkeistössä ovat hieman erilaiset. Kappaleen sävellaji on suurimmaksi osaksi E-molli, mutta kertosäkeessä siirrytään G-duuriin.


title: Tahdon olla sulle hellä

text: Sanoitukset sisältävät hellyydenosoituksia, jotka laulaa ensin Danny ja myöhemmin Armi vuorolaulantana. A-osat alkavat säkeellä ”Tahdon sulle olla hyvin hellä” eli kappaleen nimeä ei varsinaisesti mainita kertaakaan.


title: Tornionjoen silta

text: Tornionjoen silta on Tornionjoen ylittävä maantiesilta valtatiellä 29 Torniossa. Silta valmistui 1979 vain muutama sata metriä vanhan Hannulan sillan alapuolelle. Samalla rakennettiin myös uusi tullausalue ja linjattiin Suomen ja Ruotsin välinen tie uudelleen. Hannulan silta jäi edelleen käyttöön, mutta raskas liikenne ja kansainvälinen kauttakulkuliikenne ohjattiin uudelle sillalle.


title: Tornionjoen silta

text: Tornionjoen sillan on suunnittelut insinööritoimisto Pontek Ky. Tyypiltään se on teräsbetonikantinen jatkuva teräspalkkisilta. Palkkeihin käytetty teräs on niin sanottua säänkestävää terästä. 300 metriä pitkä silta on muodostuu viidestä jänteestä, joista keskimmäiset kolme jännettä ovat 64 metriä pitkiä ja ulommaiset jänteet 54 metriä.


title: Nordberg

text: Nordberg on seuraavien henkilöiden sukunimi:


title: Lundberg

text: Lundberg on ruotsinkielinen sukunimi, jonka merkitys on "Lehtovuori." Lundberg on muun muassa seuraavien henkilöiden sukunimi:


title: Uno Brummer

text: Uno Wilhelm Brummer (11. helmikuuta 1871 Joutsa – 6. helmikuuta 1913 Helsinki) oli suomalainen toimittaja, suomentaja ja kirjailija. Hän käytti nimimerkkejä "Uno Osmio", "U.B.", "U-r", "K. L. Waurio" ja "W. K. Waurio".


title: Uno Brummer

text: Brummerin vanhemmat olivat Joutsan kirkkoherra Robert Wilhelm Brummer (1817–1880) ja Katarina Sofia Rajalin. Hän pääsi ylioppilaaksi Läroverk för gossar och flickor i Helsingfors-oppikoulusta 1890 ja opiskeli sitten jonkin aikaa lääketiedettä Helsingin yliopistossa. Brummer opiskeli sittemmin omin päin kieliä kotimaassa ja ulkomailla hankkien monipuolisen kielitaidon. Hän toimi kääntäjänä, kirjailijana ja Helsingissä ilmestyneiden suomen- ja ruotsinkielisten sanomalehtien tilapäisenä avustajana.


title: Uno Brummer

text: Uno Brummerin vanhempi veli oli toimittaja ja kirjailija Onni W. Arima.


title: Uno Brummer

text:
Omalla nimellä:
Nimimerkillä "K. L. Waurio" :
Nimimerkillä "W. K. Waurio":
Nimimerkillä "Uno Osmio":
Nimimerkillä "U. B." :
Nimimerkillä "U-r":


title: Uno Brummer

text:
Omalla nimellä:
Nimimerkillä "K. L. Waurio" :
Nimimerkillä "Uno Osmio":
Nimimerkillä "U. B." :


title: Heikki Mustakallio

text: Heikki Mustakallio (vuoteen 1906 Henrik Schwartzberg; 4. huhtikuuta 1844 Pyhäjärvi Ol. – 29. joulukuuta 1913 Sotkamo) oli suomalainen rovasti ja runoilija.


title: Heikki Mustakallio

text: Schwartzbergin vanhemmat olivat Säräisniemen kappalainen Henrik Schwartzberg (1811–1857) ja Laura Katarina Stenbäck. Hän pääsi ylioppilaaksi Uleåborgs elementära läroverketistä 1869 ja hänet vihittiin papiksi 1872. Schwartzberg toimi Kestilän kirkkoherrana 1879–1893 ja Sotkamon kirkkoherrana 1893–1913. Hän sai rovastin arvon 1896.


title: Heikki Mustakallio

text: Mustakallio oli naimisissa vuodesta 1875 Johanna Ottelinin kanssa.


title: Heikki Mustakallio

text: Pappi ja runoilija Jooseppi Mustakallio oli Heikki Mustakallion veli.


title: HMS Alarm (J140)

text: HMS Alarm (viirinumero J140) Britannian Kuninkaallisen laivaston Algerine-luokan miinanraivaaja toisessa maailmansodassa.


title: HMS Alarm (J140)

text: Alus tilattiin 15. marraskuuta 1940 Harland and Wolffin telakalta Belfastista Pohjois-Irlannista. Aluksen köli laskettiin 15. maaliskuuta 1941 telakkanumerolla 1133 ja se laskettiin vesille 5. helmikuuta 1942. Alus valmistui vielä samana vuonna 18. toukokuuta.


title: HMS Alarm (J140)

text: "HMS Alarm" liitettiin palvelukseen oton jälkeen toukokuussa 1942 12. Miinanraivaajalaivueeseen. Alus siirtyi koeajojen päätyttyä Tobermoryyn koulutettavaksi sekä valmistautumaan miinanraivaustehtäviin. Koulutuksen päätyttyä alus siirtyi kesäkuussa Port Edgariin harjoittelemaan miinanraivausta Forthin alueella.


title: HMS Alarm (J140)

text: "HMS Alarm" siirtyi heinäkuussa Harwichiin, jossa se liittyi "HMS Algerineen" ja "HMS Albacoreen" palvellakseen tilapäisesti 9. Miinanraivaajalaivueessa. Alus raivasi laivueen mukana itärannikon laivareiteillä taatakseen turvallisen meriliikenteen Thamesin suistossa.


title: HMS Alarm (J140)

text: 12. Miinanraivaajalaivue perustettiin syyskuussa, jolloin"HMS Alarm" sai määräyksen valmistautua siirtymään laivueen mukana Välimerelle tukemaan Pohjois-Afrikan maihinnousua. Alus liittyi lokakuussa laivueeseensa, jonka muodostivat "HMS Acute", "HMS Algerine", "HMS Albacore" ja "HMS Cadmus". Alus suojasi 22. lokakuuta Clydestä laivueen mukana saattuetta KMS1 matkalla Gibraltarille.


title: HMS Alarm (J140)

text: "HMS Alarm" kolaroi 5. marraskuuta korvetti "HMS Penstemonin" kanssa, jolloin aluksen keula vaurioitui lievästi. Alus erkani seuraavana päivänä saattueesta, minkä jälkeen se liittyi loppumatkaksi saattueeseen KMF1. Gibraltarille saavuttuaan alus valmistautui laivueen mukana tulevaan maihinnousuun.


title: HMS Alarm (J140)

text: "HMS Alarm" raivasi 8. marraskuuta laivueen mukana BAKER rannalle menevien alusten edellä. Alus oli 10. marraskuuta sukellusveneentorjuntapartiossa, josta se palasi 13. marraskuuta. Se aloitti matkansa Bougieen maihinnousua tukeviin miinanraivaustehtäviin (operaatio Perpetual).


title: HMS Alarm (J140)

text: "HMS Alarm" ja "HMS Algerine" joutuivat 15. marraskuuta Italian laivaston sukellusveneen "Ascianghin" hyökkäyksen kohteeksi, jolloin "HMS Algerine" upposi torpedon osuttua vieden mukanaan kaikki upseerit sekä 80 miehistönjäsentä. "HMS Alarm" pelasti uppoavan aluksen eloonjääneet.


title: HMS Alarm (J140)

text: "HMS Alarm" joutui 2. tammikuuta 1942 Bonessa ilmahyökkäykseen, jolloin se kärsi pahoja vaurioita. Alus jouduttiin ajamaan matalikolle vaurioiden selvittämiseksi, jolloin siihen osui uusi pommi. Se todettiin korjauskelvottomaksi ja se romutettiin.


title: HMS Alarm (J140)

text: Aluksen ainoana päällikkönä oli komentajakapteeni Russell Patterson 21. helmikuuta 1942 alkaen aluksen tuhoutumiseen.


title: Albin Lönnbeck

text: Albin Alexander Lönnbeck (7. heinäkuuta 1856 Tammisaari – 8. heinäkuuta 1914 Helsinki) oli suomalainen filosofian tohtori, koulun rehtori, valtiopäivämies ja ruotsin kielellä kirjoittanut kirjailija.


title: Albin Lönnbeck

text: Lönnbeckin vanhemmat olivat värjäri Henrik Lönnbeck ja saunanpitäjä Eleonora Aqvilina Lindgren. Hän pääsi ylioppilaaksi Turun ruotsalaisesta lyseosta 1875 ja valmistui Helsingin yliopistosta filosofian kandidaatiksi 1882 sekä lisensiaatiksi ja tohtoriksi 1891. Lönnbeck toimi kielten opettajana Helsingin oppikouluissa (Helsingin ruotsalainen yksityislyseo, Saksalainen tyttökoulu, Nya svenska läroverket, Nya svenska samskolan) ja vuodesta 1888 hän oli Nya svenska samskolanin rehtorina. Koulu kulki myös nimellä "Lönnbeckska skolan" ensimmäisen rehtorinsa mukaan. Puhekielessä tämä vääntyi muotoon "Lönkan".


title: Albin Lönnbeck

text: Taalintehtaan rautaruukin ja "Ab Dalsbrukin" toimitusjohtaja, vuorineuvos Edwin Lönnbeck (1845–1917) oli Albin Lönnbeckin veli.


title: Alexandra Dulgheru

text: Alexandra Dulgheru (s. 30. toukokuuta 1989 Bukarest) on romanialainen tennispelaaja. Häntä valmentaa Gonzalo Lopez.


title: Alexandra Dulgheru

text: Dulgheru teki WTA-debyyttinsä vuoden 2009 Varsovan avointen karsinnassa. Turnauksen ensimmäisellä kierroksella hän voitti Agnes Szatmarin 6–3, 6–4. Dulgheru selvitti tiensä puolivälierään voittamalla maailmanlistan sijalla 44 olleen Sara Erranin. Puolivälierässä hän voitti 95:llä sijalla olleen Galina Voskobojevan 6–1, 7–5. Semifinaalissa Dulgheru voitti listan #36:n ja entisen maailmanlistan #5:n Daniela Hantuchován 6–4, 6–7(2), 6–1 ja selvitti tiensä ensimmäistä kertaa WTA-turnauksen finaaliin, jossa hän voitti Alona Bondarenkon 7–6(3), 3–6, 6–0 ja samalla ensimmäisen WTA-turnauksensa.


title: Alexandra Dulgheru

text: Rooman WTA-turnauksessa vuonna 2010 hän voitti toisella kierroksella maailmanlistan kolmosen, Dinara Safinan, mutta hävisi kolmannella kierroksella Nadia Petrovalle. Varsovan avoimissa Dulgheru puolusti voittoaan viime vuodelta. Dulgheru otti toisen turnausvoittonsa voittamalla turnauksen finaalissa Zheng Jien luvuin 6–3, 6–4. Ranskan avoimissa 2010 Dulgheru voitti 1. kierroksella Lucie Hradeckán luvuin 7–6, 4–6, 6–3, vaikka Hradecka tekikin ottelussa peräti 18 läpisyöttöä. Toisella kierroksella hän voitti Timea Bacsinszkyn 6–4, 6–2, mutta hävisi kolmannella Caroline Wozniackille luvuin 6–3, 6–4.


title: Alexandra Dulgheru

text: Wimbledonissa 2010 Dulgheru pääsi kolmannelle kierrokselle asti, jossa hän hävisi virolaiselle Kaia Kanepille luvuin 6–1, 6–2. Myös Yhdysvaltain avoimissa Dulgheru pääsi kolmannelle kierrokselle, jossa hän hävisi Vera Zvonarjovalle.


title: Alexandra Dulgheru

text: Vuonna 2011 hän hävisi Australian avointen avauskierroksella Ayumi Moritalle. Ranskan avoimissa hän voitti ensimmäisellä kierroksella Laura Pous Tión, mutta hävisi toisella kierroksella Sorana Cîrstealle.


title: Marina and the Diamonds

text: Marina Lambrini Diamandis (s. 10. lokakuuta 1985 Abergavenny, Monmouthshire, Wales), tunnetaan paremmin artistinimellä Marina and the Diamonds, on puoliksi walesilainen ja puoliksi kreikkalainen laulaja-lauluntekijä. Ensimmäisen studioalbuminsa, "The Family Jewels" hän julkaisi vuonna 2010.


title: Marina and the Diamonds

text:
Diamandis on esiintynyt Suomessa kolmesti; ensimmäisen kerran Flow-festivaalilla 2010 ja toisen kerran Tavastia-klubilla 2011. Kolmannen kerran artisti nähtiin heinäkuussa 2015 Ruisrock-festivaaleilla.
Marina Diamandis syntyi Abergavennyssa, Walesissa kreikkalaiselle isälle ja walesilaiselle äidille. Kun hänen vahempansa erosivat, Diamandis muutti Kreikkaan 16-vuotiaana isänsä kanssa, mutta palasi Walesiin kaksi vuotta myöhemmin. Marinalla on myös diagnosoitu synestesia.


title: Marina and the Diamonds

text: Diamandisin debyyttialbumi The Family Jewels julkaistiin Britanniassa 22. helmikuuta 2010. Se sijoittui Britannian albumilistan sijalle viisi. Kappale "Hollywood" julkaistiin albumin ensimmäisenä singlenä 1. helmikuuta 2010. Ensimmäisen ison kiertueensa hän aloitti 14. helmikuuta 2010, johon sisältyy 49 päivää ympäri Britanniaa, Irlantia, Eurooppaa, Yhdysvaltoja ja Kanadaa.


title: Marina and the Diamonds

text: Marina julkaisi lokakuussa 2011 promotionaalisen singlen "Radioactive", ja lisäksi demoversion kappaleesta "Starring Role". Electra Heart -albumi julkaistiin huhtikuussa 2012 ja se nousi listäykköseksi Britanniassa ja Irlannissa, mutta se menestyi erinomaisesti myös muualla Euroopassa. Ensimmäinen single joka julkaistiin albumilta oli "Primadonna", joka on myös yksi Marinan menestyneimmistä singleistä. Kappale "Power & Control" julkaistiin singleksi pelkästään Britanniassa, mutta viralliseksi toiseksi singleksi julkaistiin "How to Be a Heartbreaker". Electra Heart on konseptialbumi. Marinan Youtube-tilillä on sarja musiikkivideoita, jotka muodostavat tarinan.


title: Marina and the Diamonds

text: Vietettyään kuukauden New York Cityssä, Diamandis kertoi aloittaneensa kappaleiden kirjoittamisen hänen kolmannelle studioalbumille helmikuussa 2013.


title: Marina and the Diamonds

text:
Syyskuussa 2014, Marina latasi kuva- ja videopalvelu Instagramiin lyhyen osan hänen uudesta kappaleestaan nimeltä "Froot". Tulevan studioalbumin nimikkokappale julkaistiin kokonaisuudessaan laulajattaren syntymäpäivänä, 10. lokakuuta. Marina Diamandis twiittasi faneilleen ympäri syksyä uusista projekteistaan kuten "Froot of the Month". Albumin ennakkotilaajat saavat puolen vuoden ajan kuukausittain uuden kappaleen, joko iTunesissa, tai fyysisenä versiona.
Toisena julkaistiin "Happy". Vuoden 2015 ensimmäinen single on "Immortal". Helmikuussa julkaistiin neljäs single nimeltä 'I'm A Ruin' 'Forget' julkaistiin 3. maaliskuuta.


title: Marina and the Diamonds

text: Froot-albumi julkaistiin 16. maaliskuuta 2015.


title: HyTest

text: HyTest Ltd on turkulainen bioteknologiayritys, joka valmistaa monoklonaalisia vasta-aineita ja antigeenejä diagnostiikkateollisuuden raaka-aineiksi ja tutkimuskäyttöön. HyTest on perustettu 1994 ja se on kasvanut vuosien saatossa alansa merkittäväksi toimijaksi. HyTestin tuotevalikoima sisältää muun muassa sydänmerkkiaineita sekä infektiotauteihin ja autoimmuunisairauksiin liittyviä reagensseja. Yritys on yksi maailman johtavista troponiini I:n ja troponiini I-T-C kompleksin toimittajista. HyTestin troponiini I-T-C kompleksi on valittu kansainväliseksi referenssimateriaaliksi, jota on saatavilla NISTistä. HyTest on ISO 9001:2015 sertifioitu yritys.


title: Emporea

text: Emporea on selainpohjainen tietokonepeli. Pelin julkaisi Bigpoint.


title: Emporea

text: Peli perustuu Tolkienin fantasiamaailmaan, jossa pelaaja kuuluu johonkin liittoon ja tekee yhteistyötä armeijan kanssa käyttäen apunaan taikoja tuhotaakseen vastustajat.


title: Emporea

text: Jokaisen pelaajan on valittava Emporean maailmasta yksi rotu: Kääpiö, Haltija, Örkki tai Kuolematon. Pelaaja saa alussa mukaansa kaupungin, raaka-aineita sekä muutaman vapaan paikan, jotta voi aloittaa rakentamisen.


title: Emporea

text: Perusraaka-aineet ovat kulta, puu, kivi ja rauta, joita voidaan valmistaa niille ominaisissa tehtaissa kuite, kultakaivoksessa, sahalla, louhoksella ja rautakaivoksella. Muita raaka-aineta on rikki, kiteet ja elohopea. Rakennuksen taso määrää tuotannon määrän sekä mahdollisen varastoinnin määrän. Samantyyppiä rakennuksia voi olla kaupungissa useampia. Jatkuvalla tuotannolla voi luoda oman valtakunnan.


title: Emporea

text: On olemassa useita erilaisia maastotyyppejä: suot, mäet, aavikot, metsät, niityt ja vuoret. Kukin näistä antaa tietyn bonuksen tai vähennyksen. Louhijat saavat esim. +15 % kullan tuotannosta, mutta vastakohtaisesti saavat –20 % puuntuotannosta vuoristossa.


title: Emporea

text: Ensimmäisenä kaupungissa tulee vastaan luonnon aiheuttamat ongelmat. Pelaajan pitää ensin raivata ne, jotta sen jälkeen voi niihin rakentaa. Rakennukset vaativat eri kokoisia alueita (2x2, 3x3).


title: Emporea

text: Täällä on säilytystilaa pelaajan raaka-aineille. Kaupat palvelevat myös kansalaisia. Kauppiaat voivat siirtää raaka-aineita liittojen sisällä sekä vaihtaa raaka-aineita muiden pelaajien kanssa, kun pelaaja alkaa rakentaa vaikka uutta kaupunkia.


title: Emporea

text: Tutkimuksen taso on riippuvainen palatsin tasosta. Tutkimukset antavat mahdollisuuden rakentaa erilaisia rakennuksia, palkata joukkoja sekä parantaa heidän ominaisuuksiaan.


title: Blomqvist

text: Blomqvist on seuraavien henkilöiden sukunimi:


title: Anesthetize

text: Anesthetize on Porcupine Treen toinen live-DVD, joka julkaistiin 20. toukokuuta 2010.


title: Anesthetize

text: DVD debytoi Suomen virallisen listan ensimmäisellä sijalla, ja pysyi listalla yhteensä kahdeksan viikkoa.


title: Silmätysten leijonan kanssa

text: Silmätysten leijonan kanssa () on Simone Arnold Liebsterin (s. 1930) kirjoittama omaelämäkerta. Kirja ilmestyi vuonna 2000, ja se kertoo Liebsterin nuorena tyttönä natsihallinnon aikana kokemista vaikeuksista ja vainosta. Kirjan englanninkielistä laitosta on myyty lähes 20 000 kappaletta ja koreankielistä melkein 6 000 kappaletta. Se on saatavilla myös tanskaksi, ranskaksi, saksaksi, italiaksi, japaniksi, puolaksi, venäjäksi, espanjaksi, suomeksi ja ruotsiksi.


title: Silmätysten leijonan kanssa

text: Kirjan tapahtumat keskittyvät Simone Liebsterin lapsuuteen 1930-luvulla, Saksan Ranskan-miehityksen aikaiseen elämään ja toisen maailmansodan jälkeisiin vaiheisiin. Viimeinen luku käsittelee aikaa siitä eteenpäin aina omaelämäkerran kirjoitushetkeen saakka. Teoksen kuvituksena on runsaasti kirjoittajan tekemiä piirroksia ja aiheeseen liittyviä valokuvia.


title: Silmätysten leijonan kanssa

text: Teoksen nimessä esiintyvä leijona oli koodisana, jota Jehovan todistajat käyttivät natsihallinnosta.


title: Nokia N8-00

text: Nokia N8-00 on matkapuhelinvalmistaja Nokian valmistama huhtikuussa 2010 julkaistu kosketusnäytöllinen älypuhelin, joka tuli myyntiin lokakuussa 2010. N8:ssa on käyttöjärjestelmänä Symbian OS ja uusi Symbian^3-ohjelmistoalusta, joka julkaistiin 15. helmikuuta 2010. Vuoden 2012 alussa puhelimeen tuli saataville Symbian Belle -päivitys.


title: Nokia N8-00

text:
N8:ssa on 256 megatavua keskusmuistia, 16 gigatavua sisäistä massamuistia ja MicroSD-muistikorttipaikka (tuki enintään 32 gigatavun muistikorteille).
Nokian muista tuotteista poiketen laitteen 1 200 milliampeeritunnin litium-ioniakku ei ole tarkoitettu käyttäjän vaihdettavaksi. Teknisesti se on mahdollista puhelimen kuori avaamalla, koska kyseessä on sarjavalmisteinen BL-4D-vakioakku.


title: Nokia N8-00

text:
N8 on Suomessa saatavana vaaleanpunaisen-, hopeanvalkoisen-, tummanharmaan-, oranssin-, turkoosin-, sinisen- ja vihreänvärisenä. Värivaihtoehdot riippuvat myös jonkin verran markkinointialueesta.
N8:ssa on GPS-paikannus A-GPS-ominaisuudella ja WLAN-paikannus sekä kompassi. Navigointia varten laitteeseen on esiasennettu Ovi Kartat.
Ennakkomyyntihinta Nokian Suomen verkkokaupassa oli 499 euroa. Puhelinta myytiin myös hieman kalliimpana Ovi Music Unlimited -versiona, johon kuului muun muassa oikeus ladata musiikkia Nokian musiikkikaupasta ilmaiseksi vuoden ajan.


title: Nokia N8-00

text: Nokia N8:n hinta laski ensimmäisten puolentoista vuoden aikana noin 80 euroa, ja sen hintaluokka myynnin loppuvaiheessa oli noin 320 euroa.


title: Nokia N8-00

text: Nokia T7 on Kiinan markkinoille suunnattu Symbian Anna -käyttöjärjestelmää käyttävä älypuhelin, joka on ominaisuuksiltaan lähes samanlainen Nokia N8-00:n kanssa.


title: Tero Kemppainen

text: Tero Kemppainen (s. 14. elokuuta 1968 Paltamo) on entinen suomalainen jalkapalloilija. Hän oli pelipaikaltaan keskikenttäpelaaja.


title: Tero Kemppainen

text: Kemppainen on Kajaanin Hakan kasvatti ja aloitti pääsarjauransa kaudella 1988 silloisen SM-sarjan Ilveksessä. Hän edusti koko 1990-luvun Rovaniemen Palloseuraa ja kaudet 2000–2001 Myllykosken Palloa, jossa hän saavutti molemmilla kausilla SM-pronssia. Sittemmin hän on pelannut alemmilla sarjatasoilla muun muassa Kajaanin Palloilijoissa ja AC Kajaanissa.


title: Tero Kemppainen

text: SM-sarjassa ja Veikkausliigassa Kemppainen pelasi kaikkiaan 314 ottelussa ja teki 20 maalia. Hänet nimettiin Veikkausliigan legendaksi vuonna 2009. Hän pelasi myös yhden ottelun juuri toimintansa aloittaneessa Suomen futsalmaajoukkueessa vuonna 1998.


title: Kun päättyy työ

text: Kun päättyy työ on Rauno Lehtisen säveltämä ja Juha ”Watt” Vainion sanoittama kappale, jonka virolainen Georg Ots levytti vuonna 1968. Kappale on Otsin tunnetuimpia.


title: Kun päättyy työ

text: Ots levytti kappaleen 9. syyskuuta 1968. Se julkaistiin singlenä, ja b-puolella oli niin ikään Vainion sanoittama ”Uudelleen jos luokses tulla voisin”. Kappale on julkaistu hänen kokoelmillaan, muun muassa 20 suosikkia -sarjan "Ilta Volgalla" -levyllä. Lisäksi se julkaistiin Vainion kappaleita sisältävällä levyllä "Juha Vainio: laulauntekijä ja laulaja".


title: Kun päättyy työ

text: Multimediakonsulttien ja vierailevan solistin Helge Kontion esittämä versio kappaleesta sai kehuja sekä musiikin että 1970-luvun työläisrealismia henkivän videon osalta Levyraadissa toukokuussa 2005 ja sijoittui jakson kakkossijalle. Viimeisimmän levytyksen kappaleesta on tehnyt Jope Ruonansuu, jonka versio julkaistiin "Enkeleitä toisillemme – Herkimmät laulut" -albumilla vuonna 2008.


title: Luettelo luonnonmuistomerkeistä

text: HUOM: Jos samaan suojelupäätökseen on sisältynyt useita kohdetyyppejä, on taulukkoon merkitty siitä useampia rivejä eli oma rivi kullekin kohdetyypille.


title: The Lexicon of Love

text: The Lexicon of Love on brittiyhtye ABC:n ensimmäinen studioalbumi vuodelta 1982. Albumin on tuottanut Trevor Horn ja julkaissut Mercury Records. Levynkannen on suunnitellut Visible Ink ja valokuvat on ottanut Gered Mankowitz.


title: The Lexicon of Love

text: A-puoli:B-puoli:Kaikki kappaleet ovat ABC-yhtyeen tekemiä lukuun ottamatta kappaletta "4 ever 2 gether", jossa tekijänä on yhtyeen lisäksi A. Dudley. Kappaleiden julkaisija on Virgin Music Pubs. Ltd. sekä em. kappaleessa lisäksi Chapell Music Ltd.ABC:


title: The Lexicon of Love

text: Lisäksi mukana ovat:


title: Mureksidi

text: Mureksidi (NHCHNO tai CHNO.NH) on indikaattori, jota käytetään metallien - esimerkiksi kuparin, nikkelin, koboltin, toriumin ja harvinaisten maametallien - kompleksometrisissa titrauksissa. Kuten muillekin metalli-indikaattoreille, myös sille on ominaista se, että se muodostaa kompleksiyhdisteitä analysoitavien metallien kanssa. Kompleksin väri on erilainen kuin vapaan indikaattorin. Mureksidin CAS-numero on 3051-09-0.


title: Ammunta kesäolympialaisissa 2004 – miesten 10 metrin ilmakivääri

text: Miesten 10 m ilmakivääri ammuttiin Ateenan kesäolympialaisissa 16. elokuuta. Kilpailun voitti Kiinan Zhu Qinan tuloksella 702,7 (599+103,7)


text: Zhu ampui peruskilpailussa maailmanennätystä sivuavan tuloksen 599, joka oli uusi olympiaennätys. Hänen perässään tulivat Kiinan Li Jie (598), ja Intian Abhinav Bindra (597). Kiinalaiskaksikko jatkoi vakuuttavaa esitystään finaalissa, jossa he olivat jälleen kaksi parasta ampujaa ja varmistivat näin maalleen kaksoivoiton. Zhu ampui 103,7 ja hänen yhteistuloksensa 702,7 oli uusi maailmanennätys. Sen sijaan Bindra romahti finaalissa ampuen selvästi huonoimman finaalituloksen 97,6 ja hän putosi seitsemänneksi. Pronssille nousi näin peruskilpailun neljäs Slovakian Jozef Gönci.


text: Suomen Juha Hirvi oli kilpailussa 40. tuloksella 580.


title: Greed Corp

text: Greed Corp on W!Gamesin kehittämä vuoropohjainen strategiapeli. Se julkaistiin Xbox Live Arcade:ssa 24. helmikuuta 2010, ja PlayStation Network:issä päivää myöhemmin, 25. helmikuuta 2010.


title: Greed Corp

text: Peli käydään vuoropohjaisesti heksakartalla, ja sen tarkoituksena on poistaa kaikki vastustajan yksiköt kentältä. Kullakin vuorolla pelaajalla on yksi minuutti aikaa tehdä siirtonsa. Osapuolia on neljä: Kartelli ("Cartel"), Imperiumi ("Empire"), merirosvot ("Pirates") ja "vapaaihmiset" ("Freemen"), joista kullakin on oma kampanjansa.


title: Ann Radcliffe

text: Ann Radcliffe (9. heinäkuuta 1764 Holborn, Lontoo, Ison-Britannian kuningaskunta – 7. helmikuuta 1823 Holborn, Lontoo, Yhdistynyt kuningaskunta) oli englantilainen kirjailija ja goottilaisen romaanikirjallisuuden pioneeri. Hän julkaisi nimellä Mrs. Radcliffe.


title: Ann Radcliffe

text: Ann Ward syntyi Lontoossa 9. heinäkuuta 1764. Hänen vanhempansa olivat William Ward ja Anne Oates Ward. Ann meni 22-vuotiaana naimisiin lakimiehen ja "The English Chronicle" -lehden omistajan William Radcliffen kanssa. Ann ja William Radcliffe eivät saaneet avioliitostaan lapsia.


title: Ann Radcliffe

text: Ann Radcliffen ensimmäinen romaani oli "The Castles of Athlin and Dunbayne: A Highland Story" (1789). Seuraavien vuosien aikana julkaistiin "A Sicilian Romance" ja "Romance of the Forest". Radcliffen pääteos "The Mysteries of Udolpho" (suom. "Udolpho") ilmestyi vuonna 1794. Romaanin sankaritar Emily St Aubert on Apenniineilla sadistisen kreivi Montonin vankina.


title: Ann Radcliffe

text: Radcliffe julkaisi vuonna 1795 matkakertomuksen "Journey Through Holland and the Western Frontier of Germany". Kaksi vuotta myöhemmin häneltä ilmestyi romaani "The Italian". Radcliffe kuoli 1823, ja hänen miehensä William julkaisi postuumisti vuonna 1826 teokset "Gaston de Blondeville" ja "On the supernatural in poetry".


title: Lohikäärmeen pahvikulissit

text: Lohikäärmeen pahvikulissit on suomalaisen laulajan, näyttelijän ja kaupunginvaltuutettu Tamara Lundin omaelämäkerta vuodelta 2000. Kirjan nimen alkuosa tulee kiinalaisesta horoskoopista, jonka mukaan Lundin syntymävuosi ja myös kirjan julkaisuvuosi oli Lohikäärmeen vuosi. Kirjan on kustantanut Otava. Kirjan etukannen kuvan on ottanut Knut H. Evensen ja takakannen kuvan Ulrich Mittelbach. Kannen ulkoasun on suunnitellut Marjatta Saastamoinen. Kirjassa on valokuvia, joista osa on tekijän arkistosta. Kirja on painettu Otavan Kirjapaino Oy:ssä Keuruulla ja sen kolmannessa painoksessa vuodelta 2000 on 320 sivua.


title: Carl Robert Mannerheim

text: Carl Robert Mannerheim (1. helmikuuta 1835 Viipuri – 9. lokakuuta 1914 Helsinki) oli suomalainen kreivi, kartanonomistaja ja liikemies. Parhaiten hänet tunnetaan marsalkka Carl Gustaf Emil Mannerheimin isänä.


title: Carl Robert Mannerheim

text: Mannerheimin vanhemmat olivat hovioikeuden presidentti, kreivi Carl Gustaf Mannerheim ja Eva Vilhelmina von Schantz. Hän pääsi ylioppilaaksi Helsingin yksityislyseosta 1853 ja opiskeli sitten Helsingin yliopistossa. Keväällä 1858 Mannerheimin ylioppilasteatterille kirjoittaman poliittisen satiirinäytelmän "Ditt och datt" esitykset johtivat yliopiston rehtori Gabriel Reinin erottamiseen.


title: Carl Robert Mannerheim

text: Mannerheim omisti isältään perimänsä Louhisaaren kartanon Askaisissa ja hän oli mukana perustamassa 1870-luvun alussa paperitehdasta ja puuhiomoa Kuusankoskelle. Hän toimi kuuden vuoden ajan 1872–1878 "Kuusankoski Osakeyhtiön" toimitusjohtajana. Mannerheim teki kuitenkin muun muassa uhkapelivelkojensa takia konkurssin 1879 ja kartano siirtyi 1880 hänen sisarelleen Mimmi (Eva Carolina) Mannerheimille. Carl Robert Mannerheim muutti jo sitä ennen rakastajattarensa Sofia Nordenstamin kanssa pois Suomesta ja vietti sitten taiteilijaelämää Pariisissa. Perheen seitsemän lasta joutuivat sukulaisten huostaan Mannerheimin vaimon kuoltua 1881.


title: Carl Robert Mannerheim

text: Carl Robert Mannerheim palasi myöhemmin Suomeen toisen vaimonsa kanssa. Vuonna 1887 hän perusti Helsinkiin toimistotarvikkeita myyvän yrityksen, joka aloitti vuonna 1900 kirjoituskoneiden maahantuonnin ja myynnin Suomessa. Mannerheimin yrityksen toimintaa jatkoi sitten 1909 perustettu "Oy Systema Ab", josta tuli Suomen johtava kirjoituskoneiden maahantuoja.


title: Carl Robert Mannerheim

text: Mannerheim osallistui 1900-luvun alun sortovuosina aktivistien toimintaan ja yritti muun muassa saada Venäjän armeijassa palvelleen Carl Gustaf-poikansa luopumaan aikeesta mennä vapaaehtoisena Venäjän-Japanin sotaan.


title: Carl Robert Mannerheim

text: Carl Robert Mannerheim oli myös kirjailija ja kääntäjä. Hän oli tunnettu liberaali ja esitti ajankohtaan nähden radikaaleja mielipiteitä.


title: Carl Robert Mannerheim

text:
Mannerheim sai kamarijunkkarin arvon 1876.
Carl Robertin sisko Anna oli naimisissa tutkimusmatkailija Adolf Erik Nordenskiöldon kanssa.


title: Carl Robert Mannerheim

text: Carl Robert Mannerheim oli naimisissa kaksi kertaa. Hänen ensimmäinen vaimonsa oli vuorineuvos Johan Jakob von Julinin ja Charlotta Johanna Ottiliana o.s. Jägerskiöldin tytär Hedvig Charlotta Helena (Helene) von Julin, (1842–1881). Heidät vihittiin vuonna 1862 ja avioliitto kesti Helene Mannerheimin kuolemaan vuonna 1881 saakka. Tästä avioliitosta oli seitsemän lasta, joiden kanssa Helene Mannerheim eli Louhisaaressa sillä aikaa kun hänen miehensä oleskeli pitkään Ranskassa ja Yhdysvalloissa tehden Suomeen vain lyhyitä vierailuja. Helene Mannerheim kuoli verrattain nuorena, vain 38-vuotiaana. Carl Robert Mannerheim palasi Pariisiin muutama päivä vaimonsa hautajaisten jälkeen ja lapset jäivät Suomeen von Julinin ja Mannerheimin sukujen hoiviin.


title: Carl Robert Mannerheim

text: Toisen avioliittonsa Carl Robert Mannerheim solmi Pariisissa vuonna 1883, puoliso oli hovineiti, vapaaherratar Sofia Nordenstam (1849–1914). Sofia Nordenstamin isä oli senaattori ja kenraali, vapaaherra Johan Mauritz Nordenstam ja äiti Olga o.s. Panova. Toisesta avioliitosta syntyi yksi lapsi. Perhe muutti takaisin Suomeen vuonna 1887.Sofie Mannerheim kuoli kesällä 1914 ja Carl Robert Mannerheim saman vuoden lokakuussa.


title: Pihkalan pesäpallostadion

text: Pihkalan pesäpallostadion (Pihkala) on Hyvinkäällä sijaitseva pesäpallokenttä. Se on miesten superpesiksessä pelaavan Hyvinkään Tahkon kotikenttä. Pihkalan pesäpallostadion oli muutaman kauden ajan Sisu-Stadion sponsorisopimuksen johdosta. Pihkalan yleisöennätys syntyi syyskuussa 1992 ensimmäisessä loppuottelussa Sotkamon Jymyä vastaan, jolloin ottelua oli katsomassa 7640 katsojaa.. Pihkalan pesäpallostadionia remontoitiin loppusyksyn ja alkutalven aikana 2012-2013. Pihkalaan rakennettiin uusi päärakennus, jossa ovat muun muassa VIP-tilat sekä selostamo. Myös katsomoita uudistettiin. Itä–Länsi-ottelu on järjestetty stadionilla vuosina 2015, 2013, 2004, 1997, 1981 (miehet), 1975 (naiset), 1974 (naiset), 1973 (miehet), 1969 (naiset) sekä 1965 (naiset). Näistä vuoden 1975 ottelu oli Etelä–Pohjoinen-ottelu.


title: Wivi Nordberg

text: Antoinette Wivica (Wivi) Nordberg (20. elokuuta 1846 Turku − 1. huhtikuuta 1917 Kööpenhamina, Tanska) oli suomalainen ruotsin kielellä kirjoittanut kirjailija.


title: KSS Energia Areena

text:
KSS Energia Areena on Kouvolan Urheilupuistossa, Kouvolassa, sijaitseva pesäpallokenttä. Se on miesten superpesiksessä pelaavan Kouvolan Pallonlyöjien kotikenttä. KSS Energia Areena nimi on peräisin KSS Energialta joka solmi Pallonlyöjien kanssa viisivuotisen sopimuksen kentän nimestä kauden 2008 alusta lähtien.
Areenan yleisöennätys on 5648 katsojaa ja se syntyi miesten Superpesiksen kolmannessa finaaliottelussa Kouvola-Vimpeli 11.9.2010.
Hiekkatekonurmi kentälle saatiin vuonna 1998. Itä-Länsi-Otteluita kentällä on pelattu vuosina 1969, 1976, 2007, 2011 ja 2016.


title: Friitalan pesäpallostadion

text: Ulvilan Automaatio Areena on Ulvilassa sijaitseva pesäpallokenttä. Se on miesten ykköspesiksessä pelaavan Ulvilan Pesä-Veikkojen kotikenttä.


title: Friitalan pesäpallostadion

text: Kentän yleisöennätys on 7013 katsojaa ja se syntyi 25. heinäkuuta 1973 ottelussa Kankaanpään Mailaa vastaan.


title: Klaus Müller

text: Klaus Müller (s. 21. tammikuuta 1953 Dresden Saksan demokraattinen tasavalta) on saksalainen entinen jalkapalloilija.


title: Klaus Müller

text: Müller aloitti pääsarjauransa Dynamo Dresdenissä, jonka paidassa hän debytoi vuonna 1972. Hän voitti seuran paidassa neljä DDR-Oberligan mestaruutta sekä yhden FDGB-Pokalin. Vuonna 1980 Müller siirtyi FC Karl-Marx-Stadtiin, mutta pelasi seuran paidassa ainoastaan kolmetoista ottelua. Kauden 1981–1982 jälkeen hän lopetti ammattilaisuransa.


title: Klaus Müller

text: Müller edusti maansa alle 18-vuotiaiden maajoukkuetta kuusitoista kertaa tehden yhden maalin. Aikuisten maajoukkueessa Müller pelasi kaksi ottelua.


title: Li Yu (kirjailija)

text: Li Yu (; pinyin: Lǐ Yú, annettu nimi: ; kirjailijanimi: ) (1610–1680) oli kiinalainen näytelmä- ja romaanikirjailija, runoilija, näyttelijä, tuottaja ja ohjaaja, joka eli Ming-dynastian lopussa ja Qing-dynastian alussa. Hän syntyi Rugaossa, Zhejiangin maakunnassa apteekkariperheeseen. Hän toimi menestyneen kiertävän teatteriseurueen johtajana.


title: Li Yu (kirjailija)

text: Li kirjoitti 16 näytelmää, joista kymmenen on säilynyt. Lin ensimmäinen näytelmä oli ""Salattu suhde"" (). ""Fengzheng wu"" (, "Leijan aiheuttamia virheitä") on yhä kiinalaisen kun-oopperan suosikkeja.


title: Li Yu (kirjailija)

text: Lin oletetaan kirjoittaneet komedian ""Rouputuan"" (, "Lihallinen rukousmatto" 1633), jota pidetään yhtenä kiinalaisen erotiikan klassikkona. Muuta tuotantoa on novellikokoelma "12 tornia" ().


title: Li Yu (kirjailija)

text: Li julkaisi Jinlingissä perinteisen kiinalaisen maalaustaiteen tunnetuimman mallikirjan ""Sinapinsiemenpuutarhan maalaustaiteen ohjekirjan"" (), johon kirjoitti itse esipuheen.


title: Li Yu (kirjailija)

text: Omana aikanaan Li oli suosittu kirjailija, jota ihailtiin hänen käsittelemiensä rohkeiden aiheiden vuoksi. Esimerkiksi hän käsittelee homoseksuaalista rakkautta tarinassaan ""Cuiyalou"" (, "Kerätyn hienostuneisuuden talo") sekä näytelmässä ""Salattu suhde"". Tähän teemaan hän palaa kokoelmassaan ""Wushengxi"" (, "Mykkiä näytelmiä"). Hän kritisoi virkamiesten korruptoituneisuutta, jäykkää virkatutkintojärjestelmää sekä erityisesti naisten ja lasten yhteiskunnallisen aseman ja oikeuksien puutteita.


title: Ruskeasuon urheilupuisto

text: Ruskeasuon urheilupuisto on liikuntapaikka Helsingin Ruskeasuolla.


title: Ruskeasuon urheilupuisto

text: Urheilupuistossa voi harrastaa useita eri urheilulajeja. Baseball-seurat Bullets, Icebreakers ja Puumat pelaavat urheilupuistossa kotiottelunsa. Alueella sijaitsee myös Ruskeasuon ratsastushalli.


title: Icebreakers

text: Helsinki Icebreakers on vuonna 1998 perustettu helsinkiläinen baseballseura jonka edustusjoukkue pelaa baseballin miesten SM-Sarjassa ja seuran kakkosjoukkue Breakers-09 Suomi-Sarjassa.


title: Icebreakers

text: Icebreakers on voittanut Baseballin Suomen mestaruuden kerran vuonna 2002.


title: Icebreakers

text: Icebreakers pelaa kotiottelunsa Ruskeasuon urheilupuistossa.


title: Essen (täsmennyssivu)

text: Essen voi viitata seuraaviin:


title: Hans-Uwe Pilz

text: Hans-Uwe Pilz (s. 10. marraskuuta 1958 Hohenstein-Ernstthal, Saksan demokraattinen tasavalta) on saksalainen entinen jalkapalloilija ja jalkapallovalmentaja.


title: Hans-Uwe Pilz

text: Pilz pelasi juniorina BSG Fortschritt Hohenstein-Ernstthalissa, josta hän siirtyi Sachsenring Zwickauhun vuonna 1973. Hän teki ensiesiintymisensä DDR-Oberligassa pelanneessa edustusjoukkueessa 17-vuotiaana. Vuonna 1977 Pilz tiedusteli Dynamo Dresdenin päävalmentajalta, Walter Fritzschiltä, mahdollisuutta päästä pelaamaan seuraan. Tällöin seura kuului maan parhaimpiin, eikä Fritzsch halunnut vielä ottaa nuorta pelaajaa mukaan joukkueeseen, jossa oli jo Peter Kotten, Matthias Müllerin ja Gerd Weberin kaltaisia maajoukkuepelaajia. Yli kolme vuotta tämän jälkeen Dynamon valmentajaksi siirtynyt Gerhard Prautzsch etsi joukkueeseen uusia pelaajia, koska Kotte, Müller ja Weber olivat pelikiellossa. Kesällä 1981 Uwe Pilz allekirjoittikin sopimuksen seuran kanssa, muttei pelannut seurassa, koska se ei kyennyt tarjoamaan Pilzille ja hänen perheelleen asuntoa. Tämän takia Pilz pelasi alkukauden Zwickaussa, mutta siirtyi alkuvuodesta 1982 Dynamoon, koska seura oli hankkinut hänelle asunnon.


title: Hans-Uwe Pilz

text: Dynamon paidassa Pilz voitti kaksi DDR-Oberligan mestaruutta sekä kolme cup-mestaruutta. Saksojen yhdistyttyä Pilz siirtyi kölniläiseen SC Fortuna Kölniin, joka pelasi 2. Bundesliigassa. Hän teki paluun kuitenkin jo parin kuukauden päästä Dynamoon, jossa hän pelasi aina vuoteen 1995 saakka, jolloin seura putosi Bundesliigasta. Uransa kaksi viimeistä kautta Pilz pelasi toisella sarjatasolla FSV Zwickaun paidassa.


title: Hans-Uwe Pilz

text: Pilz toimi valmentajaurallaan kaksi kertaa Zwickaun päävalmentajana.


title: Hans-Uwe Pilz

text: Pilz debytoi Saksan demokraattisen tasavallan jalkapallomaajoukkueessa vuonna 1982 pelissä Islantia vastaan. Hän pelasi 35 ottelua maajoukkueessa ja 14 ottelua olympialaisissa. Hänen viimeiseksi otteluksi jäi vuonna 1989 pelattu MM-karsintaottelu Turkkia vastaan. Ottelussa Pilz mursi jalkansa.


Ruotsin joukkue jääkiekon maailmanmestaruuskilpailuissa 1995 luetteloi Ruotsin joukkueen kokoonpanon vuoden 1995 jääkiekon maailmanmestaruuskilpailuissa Ruotsissa. Ruotsi sai kisoista hopeaa.


title: Specsavers

text: Specsavers on maailman suurin yksityinen optisen alan yhtymä ja kolmanneksi suurin optikkoketju. Ketjulla on liikkeitä Isossa-Britanniassa, Irlannissa, Alankomaissa, Ruotsissa, Tanskassa, Norjassa, Suomessa, Espanjassa, Australiassa ja Uudessa-Seelannissa. Specsavers on tunnettu edullisista silmälaseistaan ja ”Valitse 2 maksa 1” -konseptistaan.


title: Specsavers

text: Mary ja Doug Perkins perustivat Specsaversin vuonna 1984. Optikkopariskunnan ensimmäinen liike sijaitsi heidän asuntonsa yhteydessä. Perkinsien ajatus oli alusta alkaen tarjota näönhuoltoa edullisesti. Tämän he mahdollistivat suurilla tuotantomäärillä. Lisäksi ideana oli olla yhtä luotettava kuin pienet paikalliset optikkoliikkeet ja tarjota asiakkaille kattava valikoima tyylikkäitä silmälaseja.


title: Specsavers

text: Specsavers avasi ensimmäiset liikkeensä Hollannissa vuonna 1997, Ruotsissa vuonna 2004, Tanskassa ja Norjassa vuonna 2005, Espanjassa vuonna 2006 sekä Australiassa ja Suomessa vuonna 2007.


title: Specsavers

text: Suomessa Specsavers aloitti vuonna 2007. Ensimmäiset Specsaversit avattiin Vaasassa ja Kokkolassa heinäkuussa 2007. Keväällä 2008 Specsavers osti Keskolta Tähti Optikko Group -ketjun, jolloin Specsavers-ketjun koko kasvoi noin 30 liikkeellä. Tätä ennen ketjuun kuului Suomessa 19 liikettä. Saman vuoden joulukuussa Specsavers osti Eyen-ketjusta 26 uutta liikettä.


title: Specsavers

text: Specsaversilla oli vuonna 2015 13 prosentin markkinaosuus, ja täten se on Suomen kolmanneksi suurin optikkoketju. Suurin markkinaosuus on Instrumentariumilla (36 %) ja toiseksi suurin Silmäasemalla (24 %).


title: Specsavers

text: Suomen Specsaversin maajohtajina ovat toimineet mm. Pekka Happonen, Peter Jakobsen ja Riku Kuusisto. Nykyään maajohtajana on Erkki Tala.


title: Specsavers

text: Kaikissa Specsaversin liikkeissä on optikkopalvelu ja yli puolessa myös silmälääkäripalvelu.


title: Specsavers

text: Specsaversilla on yhteensä 1 648 liikettä kymmenessä eri maassa, ja sen liikevaihto on 2 miljardia euroa. Specsavers työllistää yli 30 000 ihmistä. Specsavers myy vuosittain 12 miljoonat silmälasit.


title: Specsavers

text: Isossa-Britanniassa Specsavers on markkinajohtaja 47 prosentin markkinaosuudella. Näönhuollon lisäksi Specsavers tuottaa Britanniassa ja Alankomaissa myös kuulonhuoltopalveluja.


title: Specsavers

text:
Specsaversin ajatuksena on tuottaa näönhuoltoa edullisesti. Edulliset hinnat on mahdollistettu suurella tuotantokoolla ja tilausmäärillä. Suomessa silmälasien keskihinta on pudonnut 12 prosentilla Specsaversin tulon jälkeen.
”Valitse 2 maksa 1” -konsepti on käytössä kaikissa Specsaversin liikkeissä. TNS Gallupin vuonna 2009 teettämän tutkimuksen mukaan kaksi kolmasosaa kokeekin silmälasit nykyään entistä enemmän asusteeksi. Specsaversin kehysmerkkejä ovat Tommy Hilfiger, Osiris, Red or Dead, Ben Sherman, Austin Reed, Missoni, Quiksilver, Jasper Conran, Bench, Jaguar ja FCUK.


title: Iheb Mbarki

text: Iheb Mbarki (, s. 14. helmikuuta 1992) on tunisialainen jalkapalloilija. Puolustajana pelaava Mbarki edustaa Tunisian pääsarjassa Espérancea.


title: Iheb Mbarki

text: Mbarki aloitti ammattilaisuransa CA Bizertinissa kaudella 2009–2010. Heinäkuussa 2012 hän siirtyi neljän vuoden sopimuksella ranskalaiseen Évianiin. Mbarki pelasi kuitenkin vain yhden kauden, jonka aikana hän pelasi 18 sarjaottelua Ranskan pääsarjassa.


title: Iheb Mbarki

text: 3. heinäkuuta 2013 Mbarki siirtyi Espéranceen.


title: Iheb Mbarki

text: Mbarki pelasi ensimmäisen maaottelunsa 15. elokuuta 2012 ystävyysottelussa Irania vastaan.


title: Feast on Scraps

text: Feast on Scraps on kanadalaisen laulaja-lauluntekijä Alanis Morissetten DVD/CD-julkaisu vuodelta 2002. DVD sisältää Morissetten Rotterdamissa Alankomaissa kuvatun konsertin. CD koostuu Morissetten edelliseltä albumilta Under Rug Swept pois jääneistä kappaleista.


title: CrossFire (videopeli)

text: CrossFire on korealaisen SmileGaten tuottama ja NeoWizin julkaisema verkossa pelattava ensimmäisen persoonan ammuntapeli. Pelissä Global Risk eli poliisit ja Black List eli terroristit sotivat toisiaan vastaan. Peli on ilmainen lukuun ottamatta R-pisteitä, joilla voi ostaa uusia hahmoja, aseita ja pukuja. "CrossFirestä" on olemassa useita eri versioita eri kielille. Pelin ikäraja on 12+.


title: CrossFire (videopeli)

text: Pelissä on tarkoitus kartuttaa omaa tasoaan sotimalla muita pelaajia vastaan. Seuraavan tason hankkiminen hankaloituu uusien tasojen myötä. Pelaajalla on alussa rynnäkkökivääri M16, tarkkuuskivääri M700 ja käsikranaatti. Pelaaja saa tasojen karttuessa rahaa, jolla voi ostaa uusia aseita tavarakaupasta. Pelissä on myös ns. pimeät markkinat, josta voi ostaa RP:llä ja GP:llä (gold pieces/game points) erilaisia laatikoita, jotka saattavat sisältää erilaisia aseita ja tavaroita, jotka kestävät tietyn ajan verran. Jokaisesta laatikosta voi saada onnella "permanent weaponin", joka on ikuinen ja jota ei saa muualta kuin pimeiltä markkinoilta. Jokaisesta erästä saa vaihtelevan määrän kokemuspisteitä, joilla taso karttuu. Taitopisteitten saamisen vaikuttaa ”vaatteiden” prosentuaalinen tehostus (10 %, 20 %, 30 % tai jopa 50 %) Tasojen karttuessa pelaaja voi käyttää uusia aseita ja varusteita, sekä liittyä klaaneihin ja mennä korkeatasoisten servereihin.


title: CrossFire (videopeli)

text: Pelissä on kuusi eri pelimuotoa, joissa on lähes jokaisessa eri tarkoitus.


title: Ilmi Parkkari

text: Ilmi Aino Parkkari (6. huhtikuuta 1926 Uusikirkko – 14. toukokuuta 1979 Kangasala) oli suomalainen näyttelijä ja teatteriohjaaja. Hän työskenteli muun muassa Helsingin ja Kemin teattereissa. Lisäksi hänellä oli useita radio- ja elokuvatehtäviä.


title: Ilmi Parkkari

text: Ilmi Parkkari syntyi Viipurin läänin kaakkoiskulmalla Uudenkirkon pitäjässä liikemies Vilho Parkkarin ja Aino Määttäsen perheeseen. Hän kirjoitti ylioppilaaksi vuonna 1946, jonka jälkeen hän suuntautui teatteritaiteisiin. Ensimmäiset radiotyönsä hän teki vuonna 1947. Ammattinäyttelijänuransa Parkkari aloitti Suomen Työväen Teatterissa, jossa hän työskenteli 1948–1953. Ura jatkui Helsingin Kansanteatteri-Työväenteatterissa 1953–1957. Vuonna 1957 Parkkari muutti Kemiin. Hän työskenteli Kemin kaupunginteatterissa näyttelijänä vuosina 1957–1959, ohjaajana 1959–1963 ja johtajana 1965–1966. Vuonna 1967 hän toimi vierailevana ohjaajana Wasa Teaterissa.


title: Ilmi Parkkari

text: Parkkarin näyttämötehtäviä olivat muun muassa Riikka (kappaleessa "Justiina"), Fifiene ("Ilojen katu"), Barbara ("Majuri Barbara", 1949), Ruth Sonnenbruch ("Saksalaisia", 1950), Tiila Akkola ("Maan parhaat", 1952) sekä nimiosat teoksissa "Neiti Julie" (1959) ja "Niskavuoren Heta" (1966). Hänen ohjaustehtäviään olivat muun muassa "Neiti Julie" (1959), "Rakas Wenander" (1959), "Kauppamatkustajan kuolema" (1961), "Biedermann ja murhapolttajat" (1963) sekä "Fantasticks" (1965).


title: Ilmi Parkkari

text: Parkkari näytteli sivurooleja useissa suomalaisissa elokuvissa vuosina 1949–1955. Valentin Vaalan komediassa "Gabriel, tule takaisin" (1951) hän tulkitsi Railia. Matti Kassilan elokuvassa "Tyttö kuunsillalta" (1953) hän näytteli päähenkilön tytärtä Siljaa. MTV:n televisioelokuvassa "Pakolaisia" (1976) Parkkari näytteli Keskitalon emännän roolin.


title: Ilmi Parkkari

text: Parkkari harrasti muun muassa lausuntaa ja laulua. Vuonna 1951 hän toimi lausujana SF:n lyhytelokuvassa "Aleksis Kiven runon-tie". Hän teki opintomatkoja Neuvostoliittoon, Skandinavian maihin ja Saksaan 1950- ja 1960-luvuilla.


title: Ilmi Parkkari

text: Ilmi Parkkarin aviopuoliso oli kirjallisuuden professori Raoul Palmgren vuodesta 1953. Liitto päättyi Parkkarin kuolemaan 1979. Pariskunnalle syntyivät tyttäret Nina Maarit (1957) ja Laura Hannele (1959).


title: Henrik Jensen

text: Henrik Jensen (s. 25. lokakuuta 1959) on tanskalainen jalkapallovalmentaja ja entinen keskikenttäpelaaja.


title: Henrik Jensen

text: Jensen aloitti pelaajauransa Vanløse IF:n joukkueessa. Hän oli nuorena lupaava hyökkääjä ja pelasi Tanskan alle 17- ja 19-vuotiaiden maajoukkueissa 1970-luvulla. A-maajoukkueessa Jensen pelasi vain yhden maaottelun vuonna 1982. Seuratasolla hän pelasi Vanløsen lisäksi Hvidovressa ja Brøndby IF:ssä, jossa voitti mestaruuden 1991. Hän lopetti uransa seurassa kesällä 1995. Valmennusuransa Jensen aloitti Brøndbyssä apuvalmentajana 1997. Päävalmentajadebyyttinsä hän teki 1999 Køge BK:ssa, jota Jensen luotsasi aina seuran pääsarjasta putoamiseen vuoteen 2003 saakka. Køgestä hän siirtyi Akademisk Boldklubin päävalmentajaksi, muttei taaskaan onnistunut pitämään seuraa pääsarjassa. Putoamisesta huolimatta Jensen jatkoi tehtävissään, kunnes sai lähteä kehnosti sujuneen kauden 2004/05 jälkeen.


title: Henrik Jensen

text: AB-pestinsä jälkeen Jensen palasi Brøndbyn organisaatioon naisten edustusjoukkueen päävalmentajaksi. Hänen johdollaan seura voitti Tanskan naisten mestaruuden 2006 ja 2007. Lisäksi hän johdatti seuran välieriin Naisten UEFA Cupissa 2006/07. Hän siirtyi miesten edustusjoukkueen apuvalmentajaksi kaudeksi 2007/08.


title: Henrik Jensen

text: Päävalmentajaksi Jensen palasi tammikuussa 2009 AC Horsensissa. Pesti ei kuitenkaan ollut erityisen menestyksekäs, sillä hän ei onnistunut pelastamaan seuraa putoamiselta liigasta ja sai potkut kesäkuussa.


title: Henrik Jensen

text: Maaliskuussa 2010 Jensenistä tuli Brøndbyn edustusjoukkueen päävalmentaja Kent Nielsenin potkujen jälkeen. Jensenin johdolla pitkään alisuorittanut Brøndby sijoittui kaudella 2010/11 Tanskan liigassa jo kolmanneksi. Kausi 2011/12 lähti kuitenkin käyntiin surkeasti ja seuran vajottua liigan häntäpäähän Jensen sai potkut tehtävästään lokakuun lopussa 2011.


title: Henrik Jensen

text: Kesäkuussa 2012 Jensenistä tuli Tanskan 2. divisioonassa pelaavan BK Fremin päävalmentaja. Hän jätti seuran huhtikuussa 2014.


title: Pyhän ristin kirkko (Varsova)

text: Pyhän ristin kirkko () on Varsovan keskustassa Puolassa sijaitseva roomalaiskatolinen kirkkorakennus, joka saatiin valmiiksi vuonna 1696. Varsovan kansannousun aikana kirkko vaurioitui pahasti saksalaisten räjäytettyä kaksi Goliath-miinaa kirkon sisällä. Kirkko rakennettiin uudelleen toisen maailmansodan jälkeen.


title: Pyhän ristin kirkko (Varsova)

text: Puolan kommunistihallinnon ja Solidaarisuus-liikkeen välillä vuonna 1980 solmitun sopimuksen mukaan Pyhän ristin kirkon messu lähetettiin maanlaajuisesti valtion omistamalla radiolla. Viikoittainen messu on lähetetty kirkosta siitä lähtien.


title: Aygül Özkan

text: Aygül Özkan (s. 27. elokuuta 1971 Hampuri, Länsi-Saksa) on saksanturkkilainen poliitikko joka edustaa kristillisdemokraattista puoluetta. Hän on nykyinen Ala-Saksin osavaltion sosiaaliministeri ja ensimmäinen muslimiministeri Saksassa kautta aikain. Valintansa jälkeen Özkan aiheutti välittömästi kohun vaadittuaan krusifiksien ja muslimityttöjen huivin kieltämistä kouluissa neutraaliuden vuoksi.. Arvostelijoiden mukaan hän tällä tavoin poikkesi merkkittävästi puolueen linjasta.


Pneumonoultramikroskopikosilikovulkanokonioosi on latinaa ja tarkoittaa sairautta, jonka voi saada hengittämällä purkautuvan tulivuoren tuhkaa. Täsmällisesti suomennettuna termi kuuluu: "Pölykeuhko, joka on aiheutunut tavalliselle mikroskoopille näkymättömän tulivuorentuhkan hengittämisestä."


title: Pneumonoultramikroskopikosilikovulkanokonioosi

text: Kyseessä on pisin tunnettu lääketieteellisen latinan termi, joka voidaan purkaa seitsemään osaan, joista neljä on kreikasta, kolme latinasta:


text: Sanan sepitti "National Puzzler's League" -järjestön puheenjohtaja Everett M. Smith vuonna 1935.


title: Kuin silloin ennen

text: Kuin silloin ennen voi tarkoittaa seuraavaa:


title: Keir O’Donnell

text:
Keir O'Donnell (s. 8. marraskuuta 1978) on australialainen näyttelijä, joka on näytellyt muun muassa elokuvissa "Kuokkavieraat" ("Wedding Crashers") ja "Ostarikyttä" ("Paul Blart: Mall Cop") sekä televisiosarjoissa "Lost", "CSI" ja "Ratkaisija".
Hän on näytellyt myös elokuvassa "Amusement" (2009).


title: Keir O’Donnell

text: O'Donnell syntyi 8. marraskuuta 1978, Sydneyssä, Uudessa Etelä-Walesissa, Australiassa. Hänen isänsä on irlantilainen ja äitinsä englantilainen. Hän kasvoi St. lvesin lähiössä, Sydneyn ulkopuolella. Kun Keir oli kahdeksanvuotias, hän ja hänen isänsä muuttivat Harvardiin, Massachusettsiin, Yhdysvaltoihin. Hänellä on yksi veli, Patrick, joka on häntä 18 vuotta vanhempi. Hänen nimensä on alkuperältään gaelinkielinen ja kääntäen "Pieni Tumma".


title: Puolan presidentinvaalit 2010

text: Puolan presidentinvaalit pidettiin 20. kesäkuuta 2010. Presidentti valitaan suoralla kansanvaalilla, jossa valituksi tulleen tulee saada enemmistö äänistä. Koska kukaan 17 ehdokkaasta ei saanut enemmistöä ensimmäisellä vaalikierroksella, pidettiin toinen vaalikierros 4. heinäkuuta 2010 kahden eniten ääniä saaneen välillä. Toiselle kierrokselle pääsivät Bronisław Komorowski, Kansalaisfoorumi (parlamentin puhemies, perustuslain määräämä väliaikainen presidentti sekä Jaroslaw Kaczyński, Laki ja oikeus (entinen pääministeri, edesmenneen presidentin kaksoisveli). Komorowski voitti vaalit 53 prosentilla toisen kierroksen äänistä.


title: Puolan presidentinvaalit 2010

text: Presidentinvaalit jouduttiin järjestämään ennenaikaisesti, koska Puolan edellinen presidentti Lech Kaczyński kuoli lento-onnettomuudessa 10. huhtikuuta 2010.


title: Puolan presidentinvaalit 2010

text: Presidentin ja monen muun samassa lento-onnettomuudessa kuolleen Puolan johtavan poliitikon kuolema aiheutti epätietoisuutta mahdollisista presidenttiehdokkaista. Lento-onnettomuudessa kuoli kaksi tulevien presidentinvaalien todennäköistä ehdokasta, eli istuva presidentti Kaczyński sekä vasemmistolaisen SLD:n Jerzy Szmajdziński. Virkaatekeväksi presidentiksi tullut parlamentin puhemies Bronisław Komorowski päätti vaalipäiväksi 20. kesäkuuta 2010.


title: Puolan presidentinvaalit 2010

text: Vaalien ensimmäisellä kierroksella oli 17 ehdokasta. Toiselle kierrokselle pääsivät Bronisław Komorowski, Kansalaisfoorumi (parlamentin puhemies, perustuslain määräämä väliaikainen presidentti sekä Jaroslaw Kaczyński, Laki ja oikeus (entinen pääministeri, edesmenneen presidentin kaksoisveli).


title: LastPass

text: LastPass on yhdysvaltalainen freemiumohjelmisto salasanojen hallintaan. Yritys sijaitsee Virginiassa ja sen toimitusjohtaja on Joe Siegrist.


title: LastPass

text: LastPass tukee Internet Explorer-, Mozilla Firefox-, Google Chrome- ja Safari-selaimia. Käyttöjärjestelmistä ohjelma tukee Windowsia, Linuxia, Macia ja monia muita mobiililaitteita. Verkkosivuston ja ohjelmiston kääntäminen toteutetaan vapaaehtoisten voimin.


title: LastPass

text: Vuoden 2010 joulukuussa LastPass osti Xmarks Syncn jonka pohjalta ohjelman nykyinen synkronointi toimii.


title: LastPass

text: LastPass tallentaa salasanat omaan pilvipalveluunsa, josta ne synkronoidaan käyttäjän muihin laitteisiin. Salasanat on suojattu pääsalasanalla.


title: LastPass

text: Ohjelmasta on kolme erilaista versioita. Maksulliset Premium ja yrityskäyttöön suunnattu Enterprise tuovat ilmaisen version ominaisuuksien lisäksi omia ominaisuuksiaan, kuten tuen eri mobiililaitteille (iPhone, BlackBerry, Android, Windows Mobile, ja Symbian, mainoksettomuuden sekä paremman tukipalvelun.


title: LastPass

text: LastPass on saanut tunnustusta eri tietotekniikka-alan lehdiltä. "LifeHacker" valitsi LastPassin vuonna 2010 viiden parhaimman ohjelman joukkoon salasanojen hallinnoinnissa. Vuonna 2012 "LifeHacker" valisti LastPassin turvallisimmaksi ohjelmaksi lajissaan.


title: Avaruuslääketiede

text: Avaruuslääketiede on avaruuslentäjien terveyteen liittyvä lääketieteen haara, joka on lähellä ilmailulääketiedettä.


title: Avaruuslääketiede

text: Yhdysvalloissa alan perusti saksalainen Hubertus Strughold (1898–1987), joka tuotiin Kolmannen valtakunnan raunioilta von Braunin tiimin mukana. . Hän otti englanninkielessä käyttöön sanan "space medicine" vuonna 1948 ja toimi alan ensimmäisenä professorina Yhdysvalloissa School of Aviation Medicine -koulussa Randolph Air Force Base Teksasissa. Vuonna 1949 Strughold alkoi johtaa Department of Space Medicine -osastoa, josta tuli myöhemmin U.S. Air Force School of Aerospace Medicine. Hän osallistui yhdysvaltalaisen avaruuspuvun kehittelyyn. Ilmailulääketieteen kirjasto Brooksin lentotukikohdassa nimettiin hänen mukaansa vuonna 1977, mutta Nürnbergin sotarikosoikeudenkäynnin dokumenttien tultua esiin nimi vaihdettiin, koska Strughold yhdistettiin Dachaun keskitysleirin vangeille tehtyihin kokeisiin, joissa vankeja kidutettiin ja tapettiin .


title: Suomi-marssi

text: Suomi-marssi (, "Marssi Pietarista") on suomalainen sotilasmarssi. Sen sävelsi Suomen kaartin soittokunnan vääpeli Erik Wilhelm Eriksson vuonna 1837. Kaartin pataljoona käyttää sitä edelleen paraatimarssinaan. Kappaleen alkuperäistä versiota ei ole toistaiseksi löydetty, ja se tunnetaan vain sovituksina.


title: Suomi-marssi

text: Kun marssia vuonna 1837 soitettiin Suomen kaartin ollessa Venäjän keisarillisen kaartin yhteisissä sotaharjoituksissa Krasnoje Selossa Pietarin lähellä, se sai paraatissa niin suuren suosion, että keisari Nikolai I päätti lahjoittaa sen langolleen Preussin kuningas Fredrik Vilhelm III:lle. Marssi liitettiin vielä samana vuonna Preussin armeijan viralliseen marssiluetteloon nimellä "Marsch 1837 aus Petersburg" ("Marssi 1837 Pietarista"). Kun tieto marssin alkuperästä myöhemmin hämärtyi Suomessa, sitä alettiin tämän vuoksi luulla alkuperältään saksalaiseksi tai venäläiseksi. Kappale tunnettiin Suomessa myös nimillä "Kaartin paraatimarssi" ja "Erikssonin marssi". Itsenäisyyden aikana kaartin soittokunnan kapellimestari Lenni Linnala onnistui todistamaan marssin kotimaisen alkuperän, ja siitä alettiin tämän jälkeen käyttämään nimitystä "Suomi-marssi". Se on nykyään Suomen armeijan pitkäikäisin paraatimarssi.


title: Suomi-marssi

text: Kappale kuuluu edelleen myös Saksan Bundeswehrin kunniamarssiluetteloon nimellä "Marsch aus Petersburg".


title: Suomi-marssi

text: Marssia ei tule sekoittaa Herms Nielin säveltämään "Suomi marssii" -lauluun (saks. "Matrosenlied", alkusanat "Wir fahren gegen Engelland").


title: Muhammad Arshad Farooq

text: Muhammad Arshad Farooq (s. noin 1963 Faisalabad, Pakistan) on Suomessa 1990-luvun alusta asunut pakistanilaissyntyinen tulkki, kääntäjä ja sosiaaliohjaaja. Hän on kääntänyt suomenkielistä kirjallisuutta urduksi. Hän on valmistunut sosiaalityön maisteriksi Pakistanissa Punjabin yliopistosta ja sosionomiksi Suomessa.


title: Muhammad Arshad Farooq

text: Farooq on aloittanut Kalevalan kääntämisen. Lisäksi hänellä on tekeillä lastenkirjakäännöksiä. Aiemmin hän on kääntänyt muun muassa "Facts About Finland 1993" -tietoteoksen ja Ilkka Taipaleen toimittaman "Sata sosiaalista innovaatiota Suomesta".


title: Dinovauvat

text: Dinovauvat () on brittiläinen 26-osainen piirrossarja. Sarja oli BBC:n tuotantoa.


title: Dinovauvat

text: Sarja kertoo Truman(Teemu)-, LaBrea(Laura)-, Stanley(Tane)-, Franklin(Pepe)-, ja Marshall(Mara)-nimisistä nuorista dinosauruksia. Tarinoissa he kertovat toisillensa hieman muutettuja versioita erilaisista klassisista saduista, kuten Punahilkasta tai Tuhkimosta.


title: Dinovauvat

text: Suomessa piirrosarja esitettiin MTV3-kanavalla 1990-luvulla suomenkielelle jälkiäänitettynä.


title: Suomen Epilepsiatutkimuksen tukisäätiö

text: Suomen Epilepsiatutkimuksen Tukisäätiö on Oulussa vuonna 2008 perustettu säätiö, joka tukee epilepsiaan kohdistuvaa tutkimustyötä.


title: Suomen Epilepsiatutkimuksen tukisäätiö

text: Säätiö toteuttaa tarkoitustaan myöntämällä apurahoja ja stipendejä epilepsiaan liittyvää tutkimusta tekeville nuorille lääketieteen tutkijoille sekä tukemalla säätiön tarkoitusta edistävää lääketieteellistä julkaisutoimintaa.


title: Suomen Epilepsiatutkimuksen tukisäätiö

text:
Säätiö myöntää avustuksia säätiön taloudellisten edellytysten mukaisesti.
Yleisenä apurahan saamisen ehtona on:
Apurahalla aikaansaatavan tuloksen voidaan katsoa edistävän epilepsia tutkimusta ja että apurahan hakijalla on aikaisemman näytön perusteella hyvät edellytykset toteuttaa esittämänsä suunnitelma.


title: Maria Syvälä

text: Maria Syvälä (ent. Dammert, o.s. Asunta; s. 1975) on Ruovedellä syntynyt ja Nokian Siurossa asuva kirjailija-toimittaja.


title: Maria Syvälä

text: Julkaissut yhdeksän teosta: 2 runokirjaa, 3 romaania, 3 tietokirjaa ja sarjakuva-albumin sekä parityönä näytelmiä, dokumentteja, runokuvanäyttelyitä ja runovideoita.


title: Maria Syvälä

text: Maria Syvälä on tarttunut teoksissaan yhteiskunnallisiin ilmiöihin kuvatessaan mm. mielenterveyshoitoa, köyhyyttä, maaseudun muuttumista sekä talouslaman häviäjiä ja niitä, jotka luulivat voittaneensa. Teoksissa on traagisuutta ja koomisuutta. Teemoja ovat äitiys ja lapsuus, maaseutu ja kaupunki, mielen järkkyminen, turvattomuus ja hoivan tärkeys. Hän kirjoittaa haparoivista ihmisistä, jotka elävät uhassa tulla syrjäytetyiksi tai joutua unohdetuiksi yhteiskunnan reuna-alueille.


title: Maria Syvälä

text: Syvälä työskentelee paitsi kirjailijana myös vapaana toimittajana vuodesta 2000. Hänen erikoisaluettaan ovat kolumnit ja reportaasit sekä matka-artikkelit esimerkiksi Kaukasukselta, Lähi-idästä ja Namibiasta, jossa hän Lauri Dammertin kanssa toteutti taiteellisen kehitysyhteistyöhankkeen vuonna 2011. Hanketta tuki ulkoasiainministeriö.


title: Maria Syvälä

text: Toimittajana Syvälä on perehtynyt perhepolitiikkaan: vuonna 2011 hän tutki erityisopetusta JOKES-työskentelyapurahalla. Vuonna 2012–2013 Syvälä tutki lastensuojelun toimintatapoja Suomen Tietokirjailijat ry:n apurahalla, jolta hän sai apurahan myös 2015 köyhyyden vaikutusten tutkimiseen. Hänen artikkeleitaan on julkaistu esimerkiksi Suomen Kuvalehdessä, Aamulehdessä, Kuntalehdessä ja Taloussanomissa.


title: Maria Syvälä

text: Lokakuussa 2012 Syvälä ja sosiaaliohjaaja Ani Leikonniemi perustivat avoimen kansalaisliikkeen lastensuojeluperheiden tukemiseksi (Lokakuun liikkeen). Syvälä valittiin 2015 Perheen Suojelun Keskusliitto -nimisen järjestön toiminnanjohtajaksi, ja hän jättäytyi samalla syrjemmälle Lokakuun liikkeen toiminnasta.


title: Maria Syvälä

text: Syvälä on saanut tutkivan journalismin Talikko-palkinnon vuonna 2014 ja Vuoden Perheiden Puolustaja -palkinnon 2015.


title: Maria Syvälä

text: Hän on neljän lapsen äiti.


title: Strasbourgin valat

text: Strasbourgin valat vuodelta 842 on maailman ensimmäinen tunnettu ranskankielinen kirjallinen dokumentti. Valoissa Kaarle Suuren pojan Ludvig Hurskaan lapset Ludvig Saksalainen ja Kaarle Kaljupää lupaavat auttaa toisiaan veljeään Lotharia vastaan.


title: Strasbourgin valat

text:
Vala on kirjoitettu selvästi latinasta eroavalla kielellä:
Nykyranskaksi käännettynä teksti kuuluu:
Vala on käännetty myös germaaniselle muinaisyläsaksan kielelle:


title: Tom Clancy’s Splinter Cell: Conviction

text: Tom Clancy’s Splinter Cell: Conviction on Ubisoft Montrealin kehittämä ja Ubisoftin julkaisema "Splinter Cell" -pelisarjan viides osa. Peli julkaistiin 13. huhtikuuta 2010 Xbox 360:lle ja 30. huhtikuuta 2010 Microsoft Windowsille. "Splinter Cell: Conviction" on kolmannen persoonan toimintaseikkailu- ja hiiviskelypeli.


title: Tom Clancy’s Splinter Cell: Conviction

text:
Pelin protagonisti on Samuel ”Sam” Fisher, entinen (ennen "Convictionia") NSA:n fiktiivisen osaston ”Third Echelonin” kenttäagentti eli ”Splinter Cell”. Samin tehtäviin kuuluu jonkin tietyn vihollisen eliminointi, kidnappaus, kuulustelu, jonkin tietyn esineen tuhoaminen tai ryöstäminen ja minkä tahansa Yhdysvaltain kansainvälisen rauhan (”Fifth Freedom”) uhkien tuhoaminen. Sam työskentelee usein yksin, mutta hänen ”neuvonantajansa” on Third Echelonin tukikohdassa oleva Anna Grimsdóttír, joka puhuu Samille kuulokemikrofonin kautta. Sam on nopea, hiljainen ja tappava. Hän on tappavan tarkka pistoolin kanssa.
Sam Fisherin tytär, joka lavastettiin kuoliaaksi, jotta Samin ei tarvitsisi huolehtia hänestä. Anna Grimsdotter paljastaa Lambertin valehdelleen Fisherille ja Fisher lähtee etsimään Sarahin ”tappajaa” ja etsii samalla tytärtään.


title: Tom Clancy’s Splinter Cell: Conviction

text: Hänen tehtävänsä oli Sarah Fisherin kuoleman lavastaminen. Hän on pelokas Fisherin läsnäolon alaisena ja esittää olevansa rohkea muiden ympärillä. Työskentelee Reedille tiedonantajana.


title: Tom Clancy’s Splinter Cell: Conviction

text: Sam Fisher on Maltan Vallettassa etsimässä rikollista nimeltään Andriy Kobin. Anna ”Grim” Grimsdóttír soittaa Samille (joka ei enää työskentele ”Third Echelonille”) ja kertoo että Samin pitää kuulustella erästä pienrikollista päästäkseen Kobinin luo. Sam kuulustelee rikollista ja kuulee, että Kobin asuu isossa kartanossa keskellä Valettaa. Sam tunkeutuu kartanoon ja saa tietää, että Kobin tappoi Samin tyttären saadakseen Samin huomion ja että voisi johdattaa tämän pomojensa luo. Sam ei saa tietää keille Kobin työskentelee, sillä joukko aseistettuja agentteja hyökkää kartanoon. Agentit vievät Samin Washington DC:hen tapaamaan Third Echelonin uutta johtajaa, Tom Reedia. Grimsdóttír oli kentällä myös. Grim vapauttaa Samin ja Sam hiipii tiensä läpi kentän. Tämän jälkeen seuraa tehtävä, joka ei ole juonellisesti tärkeä. Juoni jatkuu Third Echelonin räjäyttämisellä ja tiedolla, että Reed aikoo räjäyttää kolme EMP-pommia ja miltei tuhoaa Washington D.C:n. Selviää myös, että Samin tytär Sarah Fisher on elossa. Peli loppuu siihen, että saa valita joko tappaa Reedin tai säästää hänet - missä tapauksessa Grim tappaa hänet.


title: Kauppayrtti

text: Kauppayrtillä viitataan yrttiin, jota kerätään kaupallisesti ja myydään joko sellaisenaan tai (yleensä) sekoituksina kuluttajille. Suomessa kerätään kaupallisesti noin 30 yrttiä.


title: Kauppayrtti

text: Suomessa kerättävät kauppayritit ovat


title: Audition

text: Audition ( "Ōdishon") on vuonna 1999 julkaistu Takashi Miiken ohjaama japanilainen kauhuelokuva. Pääosissa näyttelee Ryō Ishibashi ja Eihi Shiina. Elokuva perustuu Ryū Murakamin samannimiseen romaaniin. Elokuva on vuosien saatossa noussut kulttimaineeseen.


title: Stonehaven

text: Stonehaven (, ) on pieni satamakaupunki Aberdeenshiren alueella Skotlannin itärannikolla. Vuonna 2012 kaupungissa oli 11 370 asukasta.


title: Stonehaven

text: Noin viiden kilometrin päässä kaupungista sijaitseva Dunnottarin linna houkuttelee alueelle runsaasti turisteja.


title: Stonehaven

text: Stonehavenin rautatieasemalta on yhteyksiä pohjoiseen Aberdeenin suuntaan sekä etelään Edinburghiin ja Glasgow'hun.


title: Oi beibi

text: "Oi beibi" on rap-yhtye Raptorin vuonna 1990 levyttämä kappale. Kappale on yhtyeen tunnetuimpia ja se valittiin muun muassa vuoden 1990 parhaaksi kotimaiseksi singleksi.


title: Oi beibi

text: Kappale julkaistiin yhtyeen debyyttialbumilla "Moe!" ja omana singlenään kappaleen "Tuhansien sulojen maa" kanssa. Kappaleen on säveltänyt Izmo (Ismo Heikkilä) ja sanoittanut Jufo III (Juho Peltomaa).


title: Oi beibi

text: Kappaleesta tehtiin remixversio "Oi beibi (Syvähyvinkää mix)", joka julkaistiin yhtyeen minialbumilla "Kohella oi Pluto", vuonna 1995 Megamanian ja Johanna Kustannuksen julkaisemalla "Oi beibi" -singlelevyllä sekä vuonna 1996 julkaistulla kokoelmalevyllä "Epäviralliset muistelmat".


title: Oi beibi

text: Raptori on tehnyt sarjan Oi beibi -kappaleistaan. "Oi beibi 2" julkaistiin yhtyeen toisella studioalbumilla "Tulevat tänne sotkemaan meidän ajopuuteorian" vuonna 1991, singlenä kappaleiden "Debi Gibson (Viiraa Pääzä mix)" ja "Hämyt" kanssa sekä vuonna 1995 julkaistulla "Oi beibi"-singlelevyllä. Kolmas versio "Oi beibi IV (Faijan Uhka)" on vuonna 2000 julkaistulla albumilla "Ouu-raisakson!." Samana vuonna julkaistiin singlelevy "Raptori vs. Caater", joka sisälsi kaksi Caaterin tekemää trancepohjaista remixversiota "Oi beibi IV" -kappaleesta. Vuonna 2010 Jaakko Salovaara teki Oi beibi -kappaleesta uuden version nimeltä "Oi beibi 16". Kyseisestä versiosta julkaistiin myös musiikkivideo. Musiikkivideo kuvattiin Pablo Filmsin tuotantotiloissa, Konalan teollisuusalueella sijaitsevassa rakennuksessa. Videossa käytettiin rekvisiittana muun muassa 60 pumpattavaa barbaraa.


title: Oi beibi

text:
Yhtye ilmoitti "Ouu-raisakson!" -levyn koteloetiketissä, että vielä julkaisematon "Oi beibi III" tehtäisiin vasta tulevaisuudessa, koska
kappaletta ei voitu nauhoittaa haluttuun muotoon silloisen tekniikan avulla. Tämä on tulkittu parodiaksi George Lucasin Tähtien Sota -elokuville.


title: Oi beibi

text: Kappaleessa henkilö vihjailee seksuaalisista haluista "beibiä" kohtaan, mutta niiden toteuttaminen vaikeutuu "beibin" isän uskonnollisten syiden takia.


title: Rubén Galván

text: Rubén Galván (7. huhtikuuta 1952 Comandante Fontana, Formosa – 14. maaliskuuta 2018) oli argentiinalainen jalkapalloilija. Keskikentällä pelanneen Rubén Galvánin seurajoukkue oli lähinnä Club Atlético Independiente. Hänet valittiin myös Argentiinan maailmanmestaruuden saavuttaneeseen joukkueeseen vuonna 1978.


title: Mirror Mirror

text: Mirror, Mirror voi takoittaa:


title: Porin Työväen Teatteri

text: Porin Työväen Teatteri oli vuosina 1909–1931 Porissa toiminut ammattiteatteri. Se yhdistyi Porin Näyttämön kanssa Porin Teatteriksi.


title: Porin Työväen Teatteri

text: Porin Työväen Teatterin edeltäjä oli Porin Työväenyhdistyksen näytelmäseura, joka aloitti toimintansa jo yhdistyksen perustamisvuonna 1887. Vuonna 1909 siitä muodostettiin itsenäinen ammattiteatteri. Porin Työväen Teatterin näyttämönä toimi vuonna 1893 rakennettu työväentalo Torppa. Esityksiä oli myös Kirjurinluodon ulkoilmanäyttämöllä. Teatterin johtajana toimivat muun muassa Arvi Tuomi vuosina 1924–1925 sekä Pekka Niskanen 1928–1931. Tunnetuin Porin Työväen Teatterin näyttelijöistä lienee Siiri Angerkoski, joka oli kiinnitettynä teatteriin vuosina 1921–1926.


title: Porin Työväen Teatteri

text: Neuvottelut yhdistymisesta porvarillisen Porin Näyttämön kanssa aloitettiin jo 1920-luvun lopulla. Lopullinen sopimus saatiin aikaiseksi vuonna 1930 Porin Näyttämön johtokuntaan kuuluneen varatuomari Kaarlo Saarenheimon johdolla. Yhdistyminen tapahtui syksyllä 1931, jolloin Porin Teatteri aloitti toimintansa.


title: Askanios

text: Askanios () oli kreikkalaisessa mytologiassa Troijan prinssi Aineiaan ja Priamoksen tyttären Kreusan tai Lavinian poika. Liviuksen tekstistä voi ymmärtää näiden olleen eri perinteiden mukaisesti kaksi toisistaan erotettavaa hahmoa, joista aiempi olisi syntynyt Troijassa ja jäljempi vasta Latiumissa.


title: Askanios

text: Hänen kohtalostaan Troijan tuhon jälkeen on useita erilaisia tarinoita. Erään mukaan hän pakeni isänsä kanssa Latiumiin Italiaan ja seurasi tätä latinalaisten kuninkaana. Liviuksen mukaan Askanios oli kuitenkin liian nuori hallitsemaan isänsä kuoleman jälkeen, ja kun hän saavutti miehen iän, hän jätti Laviniumin äitinsä hallittavaksi ja siirtyi Alba Longaan.


title: Suomen Elintarviketyöläisten Liitto

text: Suomen Elintarviketyöläisten Liitto SEL on vuonna 1932 perustettu elintarvikealalla työskentelevien työntekijöiden ammattiliitto. Etujärjestöön kuuluu 63 ammattiosastoa (1.1.2019) ja 31 770 (31.12.2017) jäsentä, heistä 56 % on naisia, 22 % alle 35-vuotiaita ja 37,5 % on eläkeläisiä. Noin 80 prosenttia kaikista alan työntekijöistä on järjestäytynyt SEL:n jäseniksi. SEL kuuluu Suomen Ammattiliittojen Keskusjärjestö SAK:hon ja Teollisuuden palkansaajat TP:hen.


title: Suomen Elintarviketyöläisten Liitto

text: SEL julkaisee "Elintae"-lehteä, joka ilmestyy 11 kertaa vuodessa. Elintae aloitti heinäkuussa 1949. SEL julkaisi myös järjestölehteä "Viiri" vuosina 1959–1968.


title: Suomen Elintarviketyöläisten Liitto

text: Vuoteen 1949 asti järjestön nimi oli Suomen Elintarvetyöläisten Liitto.


title: Suomen Elintarviketyöläisten Liitto

text: Elintarviketyöläisten liittoa edelsi Suomen Ammattijärjestöön kuulunut Suomen Ravinto- ja Nautintoainetyöväen Liitto, joka lakkautettiin 1930-luvun alussa muiden sosialistien ja kommunistien hallitsemien järjestöjen tavoin. Uutta SAK:hon liittynyttä liittoa hallitsivat sosialidemokraatit.


title: Suomen Elintarviketyöläisten Liitto

text: SEL perustettiin 11.–12. syyskuuta 1932 HTY:n talossa Helsingissä. Ennen oman liiton perustamista elintarviketyöläiset kuuluivat SAK:n eri aloja koonneeseen Suomen Työläisliittoon. SEL:ssä oli perustettaessa 29 STL:stä irrotettua osastoa ja hieman alle tuhat jäsentä. SEL:n jäsenkunta erosi SRNL:stä siten, että pesijät, saunottajat ja silittäjät jäivät pois. Vuonna 1938 liittoon kuului 64 osastoa ja 3 140 jäsentä. Jäsenistä kaksi kolmasosaa oli naisia.


title: Suomen Elintarviketyöläisten Liitto

text: Sotien jälkeen äärivasemmisto sai toimintaoikeutensa takaisin ja valta vaihtui SEL:ssä. Liiton kolmas edustajakokous valitsi toukokuussa 1945 uudeksi puheenjohtajaksi (SRNL:ää 1920-luvun lopussa johtaneen ja vuosia vankilassa istuneen) kommunisti Kalle Lindholmin. SEL:n jäsenmäärä nousi alle neljästä tuhannesta yli kymmeneen tuhanteen vuoden 1945 loppuun mennessä.


title: Suomen Elintarviketyöläisten Liitto

text: Syyskuussa 1949 SEL erotettiin SAK:sta samanaikaisesti muutaman muun liiton kanssa, koska se oli ryhtynyt lakkoon SAK:n johdon linjan vastaisesti. Liitto hyväksyttiin kuitenkin takaisin keskusjärjestöön jo saman kuun lopussa. SEL osallistui SAK:n yleislakkoon 1956. Monet liiton edustamat elintarvikehuoltoon liittyvät alat jätettiin kuitenkin lakon ulkopuolelle. 1950-luvulla SEL:n jäsemäärä vaihteli välillä 7 006 – 8 653.


title: Suomen Elintarviketyöläisten Liitto

text: SDP:n hajottua sosialidemokraatit kävivät sisäistä taistelua myös SEL:ssä. Osa SDP:n kannattajista erosi SEL:stä ja liittyi Yleis- ja erikoisalojen ammattiliittoon. Erot jäivät kuitenkin vähäisiksi ja SEL:n jäsenmäärä nousi 1960-luvulla ylittäen 10 000 vuonna 1963. Vuonna 1969 SEL ja YEA pääsivät sopuun elintarviketyöläisten yhdistymisestä SEL:ään. Vuoden 1970 aikana SEL sai YEA:lta 2 001 jäsentä. Liiton jäsenmäärä ylitti 20 000 vuonna 1970 ja 30 000 vuonna 1972.


title: Suomen Elintarviketyöläisten Liitto

text: Maaliskuussa 1976 SEL meni lakkoon, joka oli laajempi kuin koskaan aiemmin liiton historiassa. Elintarviketeollisuus pysähtyi kahdeksi viikoksi, kunnes osapuolet pääsivät sopimukseen.


title: Suomen Elintarviketyöläisten Liitto

text: Vuonna 2000 SEL:n jäsenmäärä oli 43 500 ja järjestäytymisaste noin 90 prosenttia.


title: Suomen Elintarviketyöläisten Liitto

text: SEL on International Union of Food workers (IFU) ja European Federation of Trade Unions in the Food, Agriculture and Tourism (EFFAT) järjestöjen jäsen.


title: Suomen Elintarviketyöläisten Liitto

text: Vuonna 1933 SEL liittyi Kansainväliseen elintarviketyöläisten liittoon (IUL) ja Skandinavian elintarviketyöläisten yhteisjärjestöön. 1940-luvun lopulla SEL erosi IUL:stä ja liittyi alkuvuonna 1950 Maailman ammattiyhdistysten liiton elintarviketyöläisten jaostoon. Elokuussa 1950 SEL erotettiin Pohjoismaisesta elintaviketyöläisten unionista IUL:stä eroamisen takia.


title: Suomen Elintarviketyöläisten Liitto

text: Vuonna 1957 SEL vastusti SAK:n liittymistä VAKL:n jäseneksi.


title: Suomen Elintarviketyöläisten Liitto

text: SEL:n liittokokousedustajat on valittu suhteellisella vaalitavalla vuodesta 1973 alkaen.


title: Suomen Elintarviketyöläisten Liitto

text: Vuoden 2014 eurovaaleissa SEL tuki Vasemmiston Janne Niemisen kampanjaa 4000 eurolla.


title: Pneumocystis jirovecii

text: Pneumocystis jirovecii on "Pneumocystis"-suvun hiivasieni. Tämä ainoa ihmisellä tavattu "Pneumocystis"-laji on saanut nimensä tšekkiläisen parasitologi Otto Jirovecin mukaan; hän kuvasi ensimmäisenä tämän ihmismikrobin.


title: Pneumocystis jirovecii

text: "P. jirovecii" voi aiheuttaa pneumonioita immuunipuutteisilla. Pneumokystiskeuhkokuume (PCP) tuli yleisesti tunnetuksi AIDS-pandemian myötä. PCP:n aiheuttama kuolleisuus on suuri immuniteetiltaan heikentyneillä potilailla.


title: Pneumocystis jirovecii

text: PCP:n hoidossa käytetään ensisijaisena lääkityksenä suuriannoksista sulfan ja trimetopriimin yhdistelmää.


title: Matti Parpala

text: Matti Janne Parpala (s. 7. lokakuuta 1986 Heinola) on helsinkiläinen yrittäjä ja kaupunginvaltuutettu.


title: Matti Parpala

text: Parpala toimi Suomen ylioppilaskuntien liiton (SYL) puheenjohtajana vuonna 2010 ja pääsihteerinä vuosina 2011–2013. Ennen ylioppilaskuntien liiton johtoon siirtymistään hän toimi Helsingin kauppakorkeakoulun ylioppilaskunnan hallituksen puheenjohtajana.


title: Matti Parpala

text: Parpala on kauppatieteiden kandidaatti Aalto-yliopistosta, aineinaan kansantaloustiede ja liiketoiminnan teknologia. Lisäksi Parpala on valmistunut kaksivuotisesta -maisteriohjelmasta Harvardin yliopiston Kennedy School of Governmentista, Yhdysvalloista.


title: Matti Parpala

text: Parpala on Smartum Oy:stä maaliskuussa 2017 jakautuneen palveluseteliliiketoiminnan, Vaana Oy:n (ent. Palvelutili Oy) toimitusjohtaja. Lisäksi hän on opiskelijatunnistepalveluita tuottavan Oy Frank Students Ab:n hallituksen puheenjohtaja. Kesällä 2014 hän työskenteli Semiconductor Industry Associationin palveluksessa Research Fellow'na Washington D.C.:ssä Yhdysvalloissa.


title: Matti Parpala

text: Parpala valittiin vuoden 2017 kuntavaaleissa Helsingin kaupunginvaltuustoon 659 äänellä.


title: Matti Parpala

text: Parpala on kotoisin Lahdesta, missä hän myös kirjoitti ylioppilaaksi Lahden lyseon lukiosta vuonna 2005.


title: Aphrodite

text:
Aphrodite on Kylie Minoguen yhdestoista studioalbumi, joka julkaistiin 5. heinäkuuta 2010. Levyä mukana tekemässä on ollut muun muassa Stuart Price. Albumi nousi julkaisuviikollaan Britannian albumilistan ykköseksi. Samalla Minoguesta tuli Britannian musiikkihistorian ainoa naisartisti, jolla on listaykkösalbumi neljällä vuosikymmenellä.
Yhdysvalloissa "Aphrodite" saavutti 19. sijan Billboard 200 -albumilistalla ja myi viikossa enemmän kuin Minoguen edellinen albumi "X" vuodessa. Kyseessä on Minoguen toiseksi paras sijoitus Yhdysvaltain albumilistalla. Vain "Fever" on sijoittunut paremmin, kolmannelle sijalle vuonna 2002. Suomessa albumi ylsi virallisen albumilistan sijalle 22.


title: Antti Ore

text: Antti Ore (s. 25. lokakuuta 1979 Joutseno) on suomalainen jääkiekkomaalivahti., joka edustaa DEL2:ssa pelaavaa Löwen Frankfurtia.


title: Antti Ore

text: Ore edusti junioritasolla lappeenrantalaista Saimaan Palloa. Hän oli myös SaiPan luukkuvahtina yhdessä SM-liiga-ottelussa kaudella 1998–1999.. SaiPan jälkeen hän edusti Savonlinnan Pallokerhoa I-divisioonassa, Imatran Ketterää II-divisioonassa ja Suomi-sarjassa sekä Gislaveds SK:ta Ruotsin II-divisioonassa, kunnes siirtyi vuonna 2006 Mestikseen.


title: Antti Ore

text: Ore edusti kausina 2006–2007 ja 2007–2008 KooKoota ja kaudella 2008–2009 Jokipoikia. Pelatessaan Jokipojissa hän oli voittamassa Mestiksen hopeaa. Kaudella 2008–2009 hänen torjuntaprosenttinsa oli Mestiksen runkosarjan seitsemänneksi paras, 91,88, ja pudotuspeleissä 2009 sarjan neljänneksi paras, 93,69. Kauden päätteeksi hänet valittiin sarjan parhaaksi maalivahdiksi. Kaudella 2007–2008 Oren torjuntaprosentti oli Mestiksen runkosarjan toiseksi paras, 92,80.


title: Antti Ore

text: Vuonna 2009 Ore siirtyi Norjan GET-ligaenin Stavanger Oilersiin, jossa hän oli voittamassa keväällä 2010 Norjan jääkiekkomestaruutta. Hän pelasi kauden 2009–2010 runkosarjassa 41 ottelua torjuntaprosentilla 91,5 ja pudotuspeleissä 18 ottelua torjuntaprosentilla 91,9. Kaudeksi 2011–2012 hän palasi Jokipoikiin.


title: Indofenoli

text: Indofenoli eli fenyyli-indofenoli (CHNO) on orgaaninen yhdiste. Monet siniset tai vihreät väriaineet sisältävät indofenolin rakenteen.


title: Indofenoli

text: Indofenolia voidaan valmistaa Liebermannin nitrosoreaktiolla. Siinä fenoli reagoi typpihapokkeen kanssa muodostaen nitrosofenoliyhdisteen, joka on tasapainossa kinonin mono-oksiimin kanssa. Väkevän rikkihapon toimiessa katalyyttinä oksiimi kondensoituu fenolimolekyylin kanssa muodostaen väriltään punaista indofenolia. Yhdisteestä tehdään usein natriumsuola käsittelemällä indofenolia natriumhydroksidilla. Syntynyt suola on sininen tai vihreä. Tätä reaktiota voidaan käyttää fenolien läsnäolon selvittämiseen.


title: Mika Saarelainen

text: Mika Saarelainen on helsinkiläissyntyinen juontaja, toimittaja, tanssikriitikko ja musiikkipäällikkö. Hän on tullut tunnetuksi toimittajana ja juontajana Ylen aikaisesta (Yle Radio Suomen Uudenmaan maakuntaradio) sekä mm. Yle TV1:n Aamu-TV:stä sekä lukuisista televisiojuontotehtävistä. Hän on toiminut myös baletti- ja tanssikriitikkona Helsingin Sanomissa.


title: Mika Saarelainen

text: Päätoimenaan hän on Finnairin palveluksessa matkustamohenkilökunnan jäsenenä ja kouluttajana.


title: Mika Saarelainen

text: Saarelainen työskenteli balettitanssijana Suomen Kansallisbaletissa 1987-1998. Hän aloitti radiouransa juontajana ja ohjelmapäällikkönä Classic FM -radiokanavalla ja siirtyi Yleisradioon vuonna 2000.


title: Mika Saarelainen

text: Saarelainen työskenteli musiikkipäällikkönä Toivontuottajien Jouluradiossa syksystä 2011 vuoden 2013 alkuun. Hän toimi sen jälkeen aamulähetyksen tuottajana Ylen aikaisessa ja Yle Radio Suomen Helsingin toimituksen aamulähetyksen sisältövastaavana. Vuoden 2016 alusta Saarelainen on toiminut freelance-toimittajana ja -tuottajana. Saarelainen palasi Jouluradion musiikkipäälliköksi vuoden 2016 lähetyskaudelle.


title: Mika Saarelainen

text: Koulutukseltaan Saarelainen on teatteritaiteen maisteri pääaineenaan näyttelijäntyö ja erityisalanaan musiikkiteatteri.


title: Mika Saarelainen

text: Saarelainen toimii kansainvälisenä taitoluistelutuomarina ja -ylituomarina lajeinaan yksin- ja pariluistelu, jäätanssi ja muodostelmaluistelu. Saarelainen on maailman ainoa kaikkien taitoluistelulajien ylimmän tuomariluokan ylituomari. Hän on myös Kansainvälisen luisteluliiton (ISU) kansainvälisten tuomareiden kouluttaja. Hän toimi vuosina 2010-2018 ISU:n muodostelmaluistelun teknisen komitean jäsenenä.


title: Mika Saarelainen

text: Saarelainen on toiminut Suomen Taitoluisteluliiton hallituksen jäsenenä vuodesta 2002 ja varapuheenjohtajana vuodesta 2015.


title: Mika Saarelainen

text: Saarelainen esiintyi yhtenä vakiotuomarina Nelosen realityohjelmassa "Dancing on Ice" syksyllä 2013.


title: Mika Saarelainen

text: Saarelainen selosti myös Yle Radio Suomen Olympiaradiossa taitoluistelulähetyksiä Salt Lake Cityn 2002, Torinon 2006 ja Vancouverin 2010 talviolympialaisista sekä Yle Puheen Olympiaradiossa Taitoluistelua vuoden 2014 Talviolympialaisissa. Nykyään hän selostaa taitoluistelua Eurosport-televisiokanavalla yhdessä Sirkka Kaipion kanssa.


title: Plusterveys

text: PlusTerveys Oy on yksityinen, suomalainen terveyspalveluyritys, joka tarjoaa suun terveydenhuoltopalveluita sekä lääkäri- ja fysioterapiapalveluita. PlusTerveys toimii noin 110 paikakunnalla. Sillä on 128 hammaslääkäritoimipistettä suurista erikoishammaslääkäriasemista pieniin, paikallisiin vastaanottoihin. PlusTerveyden lääkärit ja erikoislääkärit ottavat vastaan potilaita yrityksen yhteistyökumppaneiden toimipisteissä. Lisäksi PlusTerveydellä on viisi omaa, pientä paikallista lääkärikeskusta.


title: Plusterveys

text: PlusTerveys-konserniin kuuluvat emoyhtiönä PlusTerveys Oy ja tytäryhtiöinä PlusTerveys-Klinikat Oy, Plusterveys - Invest Oy ja PlusTerveys - Kvalident Oy.


title: Plusterveys

text: Vuonna 2015 PlusTerveys-konsernin liikevaihto oli 120,8 miljoonaa euroa. Yrityksen liikevoitto oli 18,6 miljoonaa euroa. Yrityksen verojalanjälki vuonna 2015 oli 42,1 miljoonaa euroa, ja yhteisöveroa se maksoi 4,1 miljoonaa euroa. Vuonna 2010 PlusTerveys Oy oli Suomen kolmanneksi suurin terveyspalvelualan yritys Suomen Terveystalon ja Attendo MedOne Oy:n jälkeen.


title: Plusterveys

text:
PlusTerveys Oy aloitti toimintansa vuonna 1978 Ky Suomen Hammashuoltona. Ideana oli, että hammaslääkärit olisivat yhtiössä työsuhteessa ja harjoittaisivat vastaanottotoimintaa yhtiön puitteissa, jolloin eläke- ja sosiaaliturva saataisiin samalle tasolle kuin palkansaajilla. Mallina oli ruotsalainen, lääkäreiden perustama Praktikertjänst.
Vuonna 1984 korkein hallinto-oikeus päätöksellään katsoi yhtiön eri verovelvolliseksi ja hammaslääkärit siten palkansaajiksi. Näin oli varmistettu mahdollisuus harjoittaa vastaanottotoimintaa yhtiömuodossa työsuhteessa.


title: Plusterveys

text: Lääkärit liittyivät mukaan vuonna 1986, kun perustettiin Ky Suomen Lääkäripalvelut. Molemmat kommandiittiyhtiöt muutettiin myöhemmin osakeyhtiöiksi, ja vuonna 2006 yhtiöt sulautuivat PlusTerveys Oy:ksi.


title: Plusterveys

text: PlusTerveyden omistavat yhtiössä työskentelevät hammaslääkärit, lääkärit, fysioterapeutit ja hammasteknikot. Toiminnassa ei ole mukana pääomasijoittajia.


title: Kuin silloin ennen (kappale)

text: Kuin silloin ennen on Toivo Kärjen säveltämä ja Juha ”Watt” Vainion sanoittama kappale, jolla Jarkko ja Laura osallistuivat vuoden 1969 Eurovision laulukilpailuun. Heidän sijoituksensa oli kuudella pisteellä kahdestoista 16 kilpailijan joukossa. Historiallisessa kilpailussa voiton vei neljä maata: Espanja, Iso-Britannia, Ranska ja Alankomaat.


title: Kuin silloin ennen (kappale)

text: Kappale levytettiin 28. helmikuuta 1969, ja se julkaistiin samana vuonna singlenä. B-puolella oli ”Et mennä saa”. Suosionsa myötä kappale on julkaistu usealla kokoelmalla, kuten 20 suosikkia -sarjan "Kuin silloin ennen" -albumilla ja levyllä "Toivo Kärjen kauneimmat laulut".


title: Pelikaanikalat

text: Pelikaanikalat (Saccopharyngoidei tai Lyomeri) on ahmattiankeriaskaloihin kuuluva alalahko. Alalahkoon kuuluu kolme heimoa, kolme sukua ja 26 lajia. Ulkomuodoltaan alalahkon kalat ovat hyvin pitkänomaisia, ja niiden nielu on todella venyvä, mikä mahdollistaa äärimmäisen suurten saaliiden nielemisen. Ne ovat niin muuntuneita, että eräät aiemmat auktorit ovat epäilleet etteivät ne ole luukaloja ollenkaan.


title: Dawn Explosion

text: Dawn Explosion on Captain Beyondin albumi vuodelta 1977. Yhtye koottiin uudelleen vuonna 1976 ja uudeksi laulajaksi Rod Evansin tilalle tuli Willy Daffern. Paluu jäi kuitenkin lyhyeksi, kun yhtye hajosi jälleen vuonna 1978.


title: Nokkaveitsikalat

text: Nokkaveitsikalat (Rhamphichthyidae) on Etelä-Amerikan sisävesissä elävä kalaheimo, josta tunnetaan viitisentoista lajia kolmesta suvusta. Kalat ovat yöaktiivisia ja kaivautuvat päiväksi pohjahiekkaan. Nokkaveitsikalat ovat pitkänomaisia ja pitkäeväisiä kaloja, joilla on yleensä sähköelin.


title: Penitenssi

text: Penitenssi (kirkkolatinan "paenitens," katuva) tarkoittaa hyvitystöitä, jotka katolinen rippi-isä määrää ihmiselle tämän syntien sovitukseksi kuultuaan henkilön tunnustuksen. Papin penitenssi on hänelle määrätty rangaistus lievästä rikkomuksesta. Tällainen rangaistus on esimerkiksi epäedullisempaan virkapaikkaan siirtäminen. Katuva ihminen on penitentti.


title: Aavekala

text: Aavekala ("Eigenmannia virescens") on eräs lasiveitsikaloihin kuuluva eläinlaji. Aavekalat pystyvät suunnistamaan luomansa sähkökentän avulla.


title: Morten Wieghorst

text: Morten Wieghorst (s. 25. helmikuuta 1971) on tanskalainen jalkapallovalmentaja ja entinen keskikenttäpelaaja.


title: Morten Wieghorst

text: Wieghorst aloitti pelaajauransa Lyngby BK:ssa 1989 ja nousi nuorena pelaajana nopeasti seuran avauskokoonpanoon. Hän oli voittamassa Tanskan cupin mestaruutta 1990 ja liigamestaruutta kaksi vuotta myöhemmin. Nuoren ja taitavan keskikenttäpelaajan taidot pantiin merkille ulkomailla. Mestaruuskauden jälkeen 21-vuotias Wieghorst siirtyikin Skotlannin Valioliigaan Dundeen joukkueeseen.


title: Morten Wieghorst

text: Wieghorst pelasi Dundeessa kolme kautta, kunnes sai siirron suurseura Celticiin. Loukkaantumiset pilasivat kuitenkin kaksi ensimmäistä kautta Celticissä ja myös EM-kisat 1996 jäivät väliin. Kaudella 1997/98 hän pääsi lopulta tositoimiin ja oli tärkeässä roolissa Celticin viedessä liigamestaruuden yhdeksän vuoden tauon jälkeen.


title: Morten Wieghorst

text: Vuonna 2000 Wieghorstin ura sai jälleen uuden takaiskun, kun hänellä diagnosoitiin Guillain-Barrén oireyhtymä. Hän oli vuoden verran sivussa pelikentiltä tehden paluun marraskuussa 2001 Skotlannin cupissa. Hän pelasi kaudella 2001/02 kaksi ottelua Celticissä jättäen joukkueen kauden jälkeen.


title: Morten Wieghorst

text: Wieghorst palasi kesällä 2002 kotimaahansa Michael Laudrupin valmentamaan Brøndbyn joukkueeseen. Wieghorst kärsi loukkaantumisista myös Brøndbyssä ja toukokuussa 2004 FC Kööpenhaminaa vastaan pelatussa ottelussa tullut polvivamma piti hänet sivussa lähes vuoden. Hän palasi pelikentille huhtikuussa 2005 ja pääsi juhlimaan seuran paidassa tuplamestaruutta. Wieghorst lopetti loukkaantumisten sävyttämän uransa kesällä 2005.


title: Morten Wieghorst

text: Tanskan maajoukkueessa Wieghorst debytoi elokuussa 1994 Suomea vastaan. Loukkaantumiset sävyttivät myös Wieghorstin maajoukkueuraa ja väliin jäivät EM-kisat 1996. Hän oli kuitenkin mukana kaksi vuotta myöhemmin MM-kisoissa pelaten kaikki Tanskan kolme alkulohkon ottelua. Viimeisen maaottelunsa hän pelasi huhtikuussa 2004 Skotlantia vastaan.Valmennusuransa Wieghorst aloitti kesällä 2005 FC Nordsjællandin apulaisvalmentajana. Johnny Petersenin saatua potkut kesällä 2006 nousi Wieghorst seuran päävalmentajaksi. Debyyttikaudellaan hän johdatti seuran komeasti Tanskan superliigassa viidenneksi. Kaudella 2008/09 hän johti seuran peliä myös UEFA Cupissa, jossa tie katkesi Olympiakosia vastaan pudotuspelikierroksella.


title: Morten Wieghorst

text: Kaudella 2009/10 Wieghorst taisteli Nordsjællandin kanssa valmennusuransa ensimmäisestä pokaalista, kun seura selvitti tiensä Tanskan cupin loppuotteluun. Välierissä kaatui Vejle BK yhteismaalein 2–0 ja finaalissa vastaan asettui FC Midtjylland. Finaaliottelu oli tasainen ja eteni jatkoajalle saakka. Lopulta Wieghorstin suojatit olivat vahvempia maalein 2–0 ja näin sekä päävalmentaja että seura pääsivät juhlimaan ensimmäistä kertaa Tanskan cupin mestaruutta. Kaudella 2010/11 Wieghorstin luotsaama Nordsjælland taisteli jälleen liigassa keksikastin sijoituksista. Cupissa menestys oli jälleen hienoa ja joukkue eteni toistamiseen finaaliin saaden jälleen vastaansa Midtjyllandin. Toinen perättäinen cup-mestaruus ratkesi tällä kertaa jo varsinaisella peliajalla maalein 3–2.


title: Morten Wieghorst

text: Menestyksekkäiden vuosien jälkeen Wieghorst jätti Nordsjællandin kauden 2010/11 jälkeen ja siirtyi Tanskan U21-maajoukkueen valmentajaksi. Helmikuussa 2013 Wieghorstista tuli Michael Laudrupin apuvalmentaja Englannin Valioliigassa pelaavaan Swansea Cityyn. Tanskalaisduo valmensi Swansea lähes vuoden, kunnes sai helmikuussa 2014 potkut tehtävistään.


title: Morten Wieghorst

text: Toukokuun lopussa 2014 Wieghorst teki kolmivuotisen sopimuksen Aarhus GF:n kanssa. Wieghorstin johdolla perinteikäs AGF nousi kauden 2014/15 päätteeksi takaisin Tanskan Superliigaan. Nousijajoukkueen kausi alkoi heikosti ja Wieghorst sai potkut joulukuun alussa 2015.


title: Morten Wieghorst

text: Tammikuun alussa 2017 Wieghorstista tuli Aalborg BK:n päävalmentaja. Wieghorstin debyyttikausi päättyi Tanskan liigassa sijalle 10. Kaudella 2018/19 AaB sijoittui viidenneksi ja eteni Wieghorstin alaisuudessa Tanskan cupin puolivälieriin. Wieghorst sai potkut AaB:sta marraskuun lopulla 2018, kun joukkue oli Tanskan liigassa kuudentena ja kerännyt vain 10 pistettä 12 edellisestä ottelustaan.


title: HMS Algerine

text: HMS Algerine (viirinumero J213) Britannian Kuninkaallisen laivaston Algerine-luokan miinanraivaaja toisessa maailmansodassa.


title: HMS Algerine

text: Alus tilattiin 15. marraskuuta 1940 Harland and Wolffin telakalta Belfastista Pohjois-Irlannista. Aluksen köli laskettiin 15. maaliskuuta 1941 telakkanumerolla 1132 ja se laskettiin vesille 22. joulukuuta. Alus valmistui 12. maaliskuuta 1942.


title: HMS Algerine

text: "HMS Algerine" liitettiin palvelukseen oton jälkeen maaliskuussa 1942 12. Miinanraivaajalaivueeseen. Alus siirtyi 12. maaliskuuta tyyppihyväksyntään, joiden päätyttyä 24. maaliskuuta Tobermoryyn koulutettavaksi sekä valmistautumaan miinanraivaustehtäviin. Koulutuksen päätyttyä alus siirtyi huhtikuussa Port Edgariin harjoittelemaan miinanraivausta Forthin alueella.


title: HMS Algerine

text: "HMS Algerine" siirtyi toukokuussa Harwichiin, jossa se liitettiin 9. Miinanraivaajalaivueessa ennen 12. laivueen perustamista. Alus raivasi laivueen mukana itärannikon laivareiteillä taatakseen turvallisen meriliikenteen Thamesin suistossa.


title: HMS Algerine

text: 12. Miinanraivaajalaivue perustettiin syyskuussa, jolloin"HMS Algerine" sai määräyksen valmistautua siirtymään laivueenjohtajana Välimerelle tukemaan Pohjois-Afrikan maihinnousua. Alus liittyi lokakuussa laivueeseensa, jonka muodostivat "HMS Acute", "HMS Alarm", "HMS Albacore" ja "HMS Cadmus". Alus jäi 22. lokakuuta kotimaahan rikottuaan propellinsa miinanraivauksen aikana muiden laivueen alusten aloittaessa matkansa Gibraltarille. Se palasi 26. lokakuuta telakalta, minkä jälkeen se liittyi saattueeseen KMF1 Oraniin liittyäkseen laivueeseensa.


title: HMS Algerine

text: "HMS Algerine" raivasi 8. marraskuuta laivueen mukana BAKER rannalle menevien alusten edellä. Alus hinasi seuraavana päivänä ilmahyökkäyksessä vaurioituneen hävittäjä "HMS Cowdrayn" matalikolle.


title: HMS Algerine

text: "HMS Algerine" määrättiin 10. marraskuuta laivueineen sukellusveneentorjuntapartioon Algerin edustalle, josta se palasi 13. marraskuuta. Se aloitti matkansa Bougieen maihinnousua tukeviin miinanraivaustehtäviin (operaatio Perpetual).


title: HMS Algerine

text: "HMS Algerine" ja "HMS Alarm" joutuivat 15. marraskuuta Italian laivaston sukellusveneen "Ascianghin" hyökkäyksen kohteeksi, jolloin "HMS Algerine" upposi torpedon osuttua vieden mukanaan kaikki upseerit sekä 80 miehistönjäsentä. "HMS Alarm" sekä ilmatorjunta-alus "HMS Pozaerica" pelastivat uppoavan aluksen 32 eloonjäänyttä, joista 24 kuoli myöhemmin saamiinsa vammoihin.


title: HMS Algerine

text: Aluksen ainoana päällikkönä oli komentajakapteeni Wilfrid Alan Cooke 11. marraskuuta 1941 alkaen aluksensa tuhoon saakka 15. marraskuuta 1942, jolloin hän sai surmansa..


title: Vahataulu

text: Vahataulu () oli antiikissa ja keskiajalla käytetty puinen tai norsunluinen levymäinen kirjoitusalusta, joka oli sivelty ohuella vahakerroksella. Kirjoitus piirrettiin vahatauluun puikolla ("stilus"). Vahatauluja käyttivät sekä kreikkalaiset että roomalaiset. Kun kaksi kirjoitustaulua sidottiin yhteen siten, että ne voitiin kääntää vastakkain, syntyi diptyykki. Sen sisäpinnat vahattiin kirjoittamista varten ja ulkopuoli koristeltiin kohokuvilla. Toisiinsa voitiin liittää useampiakin levyjä.


title: Larry ”Rhino” Reinhardt

text: Larry ”Rhino” Reinhardt (7. heinäkuuta 1948 Florida, Yhdysvallat – 2. tammikuuta 2012) oli yhdysvaltalainen kitaristi, joka soitti Iron Butterfly ja Captain Beyond -yhtyeissä.